
IPDC TA LANSA RAPPORT RIBA 
‘ESTADO DI ADAPTACION CLIMATICO’ 
CU CONTRIBUCION DI TUR ISLANAN HULANDES DEN CARIBE    


MINISTER GEOFFREY 
WEVER TA ANUNCIA TRADE 
MISSION PA SURINAM 


CONTROL DEN AREA DI 
HOTEL Y EAGLE BEACH 
INVESTIGACION NA 
SABA DEN FASE FINAL 

RECIENTEMENTE, personal di Wardacosta a tene control 
riguroso na diferente parti di Aruba. A controla specifica- 
mente compania nan di deporte acuatico, den area di hotel 
y tambe Eagle Beach. A controla a base di 3 reglamento 
stipula den Landsbesluit Openbare Wateren en Stranden. 


E 3 reglamento nan ta:  
• No ta permiti pa core duro cerca di canto di lama.  Esaki ta 
conta for di canto te cu 50 meter riba lama. 
• No ta permiti pa buta niun tipo di obstaculo cu ta stroba 
traficacion liber di hende riba playa nan publico. 
• No ta permiti pa core duro den ‘bufferzone’. 


Durante di control, a constata cu diferente boto no a cumpli 
cu e reglamento nan menciona, y consecuentemente a parti 


un total di 10 boet. Un di e boto nan a faya cu varios regla- 
mento y a ricibi 2 boet. 


Wardacosta lo sigui cu control nan y ta urgi cada compania 
y usuario di botonan, pa tene cuenta y cumpli cu e regla- 
mentonan ariba menciona. 


INVESTIGACION di e situacion financiero na SABA a 
drenta su fase final. Asina Minister Arends di Asuntonan di 
Adulto Mayor a duna di conoce. 
  
Pa hopi aña a existi un diferencia di opinion entre Gobierno 
di Aruba y directiva di SABA cu ta un fundacion cu ta atende 
cu cuido di nos adultonan mayor. Gobierno di su banda no 
tawata tin un bista cla riba e situacion financiero di e funda- 
cion y con e fondonan publico ta wordo maneha. Tambe 
tawata tin diferencia di opinion pa loke t’e tareanan di e 
fundacion. 
  
E discusion aki a pasa den diferente gabinete sin cu por a 
yega na un solucion. Esaki a causa hopi incertidumbre tanto 
p’e trahadonan como e clientenan di SABA. E situacion aki 
no por a sigui asina y di banda di Gobierno Minister Arends 
a dicidi encarga partidonan externo pa haci un investigacion 
intensivo y amplio, p’asina yega na resolve e diferencia cu 
tin entre e partidonan. 
  
Di nan banda SABA a reforsa nan Raad van Toezicht p’asina 
yuda resolve e situacion. Trahando hunto Gobierno, Raad 
y sindicato SEPPA a yega na un areglo cu a haci posibel 
cu prome cu fin di 2023 Gobierno a pone fondo disponibel 
p’asina SABA por cumpli cu pagonan atrasa n’e trahadonan. 
  
Trahando hunto tambe a logra alinea pa prome biaha den 
mas di un decada e vision di Gobierno y esun di SABA, pa 
loke t’e tareanan di SABA den e sector di cuido di adultonan 
mayor. SABA di su banda a apunta un director nobo cu ta 
comprende e vision pa loke ta tareanan di e fundacion y e tin 


como tarea pa duna forma y ehecuta esaki. 
  
“Awo nos tin un fundeshi pa hunto cu SABA nos por sigui 
desaroya e servicionan pa nos grandinan,” segun Minister 
Arends a indica. Minister a splica cu e partidonan a yega 
na otro, pero ainda falta e rapport independiente di PKF, 
pasobra esaki lo yuda Gobierno y SABA comprende unda e 
situacion a bay robes den pasado. 
  
“E rapport aki lo sirbi tambe como un guia pa nos tur, p’asina 
nos por sigui traha cu otro den harmonia den futuro y evita 
cu locual a sosode den pasado lo por bolbe ripiti,” segun 
Minister Arends. Minister Arends a informa cu e rapport ta 
den un fase avansa y cu tur partido ta cooperando debidam- 
ente. “Mi ta spera cu e rapport lo por ta cla entre augustus of 
september. Mi kier ta sigur cu e ta un rapport solido, pasobra 
nos mester pone un fin na discusion y sigura cu situacion di 
pasado keda den pasado”. 


Investigacion na SABA den fase final 


Control den area di hotel y Eagle Beach 

DIAMARS 21 di mei 2024 e International Panel on Deltas 
Coasts and Islands (IPDC) a lansa e rapport tocante e estado 
di adaptacion climatico den deltanan, area costal y islanan,  
cu contribucion di tur e islanan Hulandes den Caribe. Esaki 
ta un paso di adelanto significante den colaboracion pa 
hunto enfrenta desafionan di cambio climatico y desaroyo 
sostenibel.   
  
E rapport, cu ta un compilacion di contribucion activo di 
Aruba, Boneiro, Corsou, Sint Maarten, Saba y St Eustasius, 
ta provee un analisis profundo di e desafionan climatico cu 
e islanan ta enfrenta cu ne, hunto cu strategianan y plannan 
relaciona cu adaptacion climatico.   
  
IPDC ta un colaboracion unico entre gobiernonan, institu- 
cionnan financiero, expertonan cientifico, y profesionalnan 
rond mundo. E mision ta pa priorisa e awa cu ta rondona 
nos den esfuersonan pa adaptacion climatico y e implemen- 
tacion di adaptacion di delta, area costal y islanan. Pa logra 
e obhetivo aki, IPDC a enfoca riba e demanda pa supera e 
bareranan di implementacion y fortalece gobernacion, desa- 
royo di conocemento, capacidad, y acceso pa financiamento.   
  
“E complehidad di e desafio di cambio climatico por ta abru- 
mador. IPDC ta fungi como un plataforma cu ta unifica pa 
yega na solucionnan colectivo cu ta contribui na un futuro 
sostenibel.” - Timo Kelder, coordinador di IPDC den region 
Caribe. 
Segun Dr. Ryan R. Peterson, Presidente di NCRC Aruba, e 
programa di IPDC ta provee un caminda esencial pa delinea 
y combina esfuersonan, ambicionnan colectivo di resiliencia 
climatico, y na mes momento uni  e recursonan di scarsedad 
financiero y di conocemento entre e islanan. 
  
“E lansamento di e proyecto aki ta un stap importante cerca 
Paisnan den Reino Hulandes pa colabora pa un futuro cu resil- 
iencia climatico y uno cu ta trata naturalesa na un manera 
responsabel,” Minister di Transporte, Integridad, Naturalesa 
y Asuntonan di Adulto Mayor, Sr. Ursell Arends a menciona. 


“Door di comparti conocemento y experiencianan colec- 
tivo, nos por desaroya y implementa solucionnan strategico 
y tambe salvaguardia y fortalece nos comunidad y biodi- 
versidad ecologico for di e efectonan adverso di cambio 
climatico.” Dr. Ryan R. Peterson ta afirma.  


E rapport ta subraya e desafio unico cu cada pais ta enfrenta 


y ta identifica strategia specifico y plannan cu ta ser imple- 
menta pa adapta p’e medio ambiente cu ta cambiando. 
For di mehora e suministracion di awa y promove energia 
sostenibel te cu fortalece e defensanan di costa y preserva e 
biodiversidad, e rapport ta provee un perspectiva integral di 
esfuersonan pa contribui pa un sociedad resiliente. 
  
E IPDC rapport ta enfatisa e importancia di cooperacion 
internacional y e rol di comunidadnan local pa  adresa e 
impacto di cambio climatico a traves di colaboracion riba 
tur nivel. Di gobiernonan local pa organisacionnan interna- 
cional, nos ta implementa medidanan efectivo pa haci di nos 
islanan uno mas resiliente y sigura e futuro di nos comuni- 
dadnan.   


E rapport ta disponibel pa publico a traves di e website di 
National Climate Resilience Council of Aruba (www.ncrc- 
aruba.org). Pa tene un bista ariba e progreso di e acelera- 
cion di e implementacion y adaptacion, IPDC ta publica un 
infrome di progreso cada dos aña.   


Minister Ursell Arends: 


IPDC ta lansa rapport riba ‘Estado di Adaptacion Climatico’ 


Cu contribucion di tur islanan Hulandes den Caribe    

Departamento di Labor y Investigacion 


Topico: 
Orario pa atende publico 22, 23 y 24 di mei 2024 


***INFORMACION GENERAL*** 


Departamento di Labor y Investigacion kier a participa na 
tur cliente cu riba diaranson 22 di mei 2024 y diahuebs 23 
di mei 2024 Departamento di Conflicto ta sera pa publico 
parti mainta en conexion cu training. 


Departamento di Conflicto lo atende publico riba e 2 
dianan aki despues di merdia di 1:00 pa 3:00 di atardi. 


Diabierna 24 di mei 2024 Departamento di Labor y 
Investigacion lo ta ful dia sera pa publico en conexion cu 
mantencion grandi di e airconan na piso 0. 


Riba e diabierna aki por tuma contacto cu nos 
departamento riba nos number central 523-7720. 


Nos ta pidi disculpa si esaki por trece cualquier 
inconvenencia. 


Director suplente, 


Sr. A. Lee Riviears 


E proyecto di renobacion y construccion recientemente a reanuda na 
Horacio Oduber Hospital. E prome enfoke ta pa caba e di tres y di cuater 
piso di e edificio ya existente y tambe termina cu e parti cu falta di e 
compleho nobo di salanan di operacion. Den cuadro di e renobacion di 
salanan di operacion lamentablemente departamento di radiologia tambe 
ta wordo afecta mirando cu un parti di e departamento aki ta localisa net 
abao di e compleho di salanan di operacion. 


Mirando cu siguridad di empleadonan, pashent y cliente semper ta na 
prome luga a busca di biaha luganan alternativo pa muda e ekipo nece- 
sario pa por sigui brinda e servicio di radiologia. 


Tene bon na cuenta si bo tin cu haci test na departamento di radiologia: 
- Pa tur test di röntgen (X-ray) acudi na bali 1 di departamento di radio- 
logia den Hospital. 
- Pa tur test di CTscan y MRI acudi na bali di CT/ MRI den Hospital. 
- Pa tur test di echo policlinico y test di mamografia e pashent por acudi 
na e parti patras di Hospital. Dilanti Aqua Windie’s lo tin borchi pa guia’bo. 
Pasa cu bo auto di biaha patras y lo tin borchi pa guia y alabes un miembro 
di siguridad pa yuda bo pa asina bo acudi na e localidad corecto pa registra 
y haci bo test. 


E cambionan aki lo ta vigente te cu proximo aviso y tanten cu tin construc- 
cion andando na e areanan afecta. Nos ta pidi comunidad comprension pa 
e situacion y ta gradici di antemano pa e pasenshi. Nos a trahando duro 
pa minimalisa e molester y e retraso cu esaki por causa. Pa cualkier infor- 
macion tocante testnan por yama Hospital su departamento di radiologia 
na 5274520. 


HOH ta informa en conexion cu renobacion: 


Cambio temporal den accesibilidad testnan di Radiologia 

DESPUES di a organisa e Trade Mission exitoso pa Colombia, Investment 
Summit na Hulanda, y un Virtual Business Matchmaking cu Venezuela, 
Ministerio di Asuntonan Economico, Comunicacion y Desaroyo Sostenibel, 
bou guia di Minsiter Geoffrey Wever, conhuntamente cu Camara di 
Comercio Aruba (KVK), Departamento di Asuntonan Economico (DEACI), 
y Aruba Trade & Industry Association (ATIA) ta organisa un trade mission 
pa comerciantenan local. E biaha aki cu destinacion pa Surinam, for di 24 
pa 28 di juni proximo. 


“Aruba como pais chikito y un economia chikito mester haci uzo di instru- 
mentonan pa stimula comercio via paisnan den region,” Minister Wever a 


Minister Geoffrey Wever ta anuncia Trade Mission pa Surinam 


cuminsa ta bisa, “Cu e trade mission aki nos 
kier explora e posiblidadnan di comercio cu 
Surinam.” 


Surinam ta un pais conoci pa exporta azeta, 
oro pero tambe metal, palo, productonan pa 
construccion y mucho mas. P’esey ta impor- 
tante pa hunto cu diferente stakeholders local 
bay Surinam explora e posiblidadnan. Mas 
comercio entre ambos pais ta uno interesante. 
Negoshinan por wak e mercado di Surinam 
como un oportunidad pa crece y trece diver- 
sificacion den nan portfolio di producto of 
servicio. Esaki lo duna e consumidor local 
tambe mas acceso na productonan di calidad, 
y posiblemente na un prijs mas bentahoso. 


Algun luna atras un delegacion di Surinam a 
bin Aruba pa topa cu comerciantenan local y 
asina a cuminsa sondea e posibilidad di desa- 
roya mas negoshi entre e dos pais nan. 


Un invitacion ta bay na tur comerciante cu ta 
interesa pa forma parti di e Trade Mission aki 
pa registra mes via e link pa un sesion di infor- 
macion cual lo tuma luga diahuebs binidero, 
23 di mei, na oficina di DEACI. Por registra via 
e siguiente link: www.surveymonkey.com/r/ 
SurinameTM 
Minister Geoffrey Wever kier a gradici Camara 
di Comercio, DEACI y ATIA pa nan participa- 
cion y empeño pa por haci e Trade Mission 
aki posibel, y ta spera un mision fructifero pa 
e comerciantenan y pa e consumidornan di 
Aruba. 

BOOMERS t’e termino formal p’e generacion naci durante e 
baby boom despues di Segunda Guera Mundial, aproximada- 
mente entre 1946 y 1964. E periodo aki a mira un aumento 
significativo den e tasanan di natalidad, cu a conduci na un 
grupo demografico grandi. 


Baby Boomers a crece durante un tempo di cambio social, 
economico y tecnologico importante, cu a moldea profunda- 
mente nan perspectiva y balornan. 


Caracteristica clave y markesnan historico 
1. Prosperidad economico: Baby Boomers a experencia 
crecemento economico y prosperidad durante e periodo 
despues di guera. E tempo di gloria di Lago y industria di 
turismo a influencia nan expectativa y actitudnan tocante 
stabilidad y crecemento economico. 
2. Cambionan cultural: Tabata fundamental pa cu e revolu- 
cion cultural den cual Aruba a opta pa no participa den e 
Antillas. 
3. Avancenan tecnologico: E generacion aki tabata testigo 
di e comienso di television, exploracion espacial y e prome 
tecnologia informatica, cu a habri horizonte nobo y a forma 
nan perspectiva pa futuro. 


Tendencia electoral y influencia politico 
Baby boomers tin e tendencia di vota tradicionalmente, 
fuertemente influencia pa contexto y experencia historico. 
E boomernan mas grandi, cu a biba durante e era di AVP, 
PPA y despues e era di MEP, ainda tin heridanan sin cura y 
ta prefera vota basa riba tradicion na luga di e substancia di 
discurso politico moderno. Esaki ta resulta den bastionnan 
politico den e cinco districto principal di Aruba, cu, aunke 
ta cayendo lentamente, ta sigui experencia votacion tradi- 
cional. 


Contexto historico: Aruba y Antillas 
Boomers ta bini di un tempo cu Aruba tabata parti di Antillas 
y a experencia e lucha pa libera su mes for di e situacion 
dificil ey. Estadistanan grandi a bringa duro contra e inhus- 
ticia di Antillas, y e batayanan aki a laga un impacto duradero 
riba e Boomers. E lucha pa autonomia y husticia a profunda- 
mente ancra e balornan di nacionalidad y identidad cultural 
den e generacion aki. 


Balor y Percepcion 
Pa Baby Boomers, e asuntonan di nacionalidad y cultura ta 
primordial. Nan ta duna hopi importancia n’e manera c’un 
politico ta presenta y maneha e problemanan, admirando e 
habilidad politico y e cualidadnan tradicional di liderazgo. 


Esaki ta un contraste fuerte cu e generacionnan mas hoben, 
cu hopi biaha ta priorisa e contenido di e politica y e cambi- 
onan progresivo riba e presentacion tradicional. 


Legado y tendencianan futuro 
Mientras cu e patronnan tradicional di voto di Baby Boomers 
ta sostene bastionnan politico na Aruba, e bastionnan aki 
ta erode gradualmente mientras e generacionnan nobo ta 
bira mas prominente. Sinembargo, e legado di e balornan 
di Baby Boomers, cu ta enfatisa identidad cultural, orguyo 
nacional y respet pa estado, ta sigui influencia e panorama 
politico. 


Den conclusion, e generacion di Baby Boomer, moldea pa 
un colecto unico di circunstancia historico, economico y 
cultural, ta mantene un impacto significativo riba politica 
contemporaneo. 


Su preferencia pa voto tradicional ta un testimonio di su 
balornan duradero y e experencianan profundo cu a defini 
su añanan di formacion. 


Tradicion, lucha y legado politico 


Percepcion di generacion boomer encuanto votamento 

PAPIAMENTO semper a hunga un papel di mediado den diferente area 
na beneficio di e desaroyo di nos comunidad. Aunke kisas nos no ta realisa, 
nos tin mester di Papiamento y Papiamento mester di nos pa hunto nos 
sigui cu nos habilidad excepcional di ta creativo, flexibel y resistente. 


Papiamento a origina bou di circunstancia di conflicto, caminda comuni- 
cacion tawata necesario pa por a sobrevivi. Den e proceso aki e desaroyo 
di Papiamento tawata un necesidad. For di varios fuente historico local y 
internacional nos por confirma cu Papiamento tawata carga identidad di e 
pueblonan di e islanan A, B, C y cu tawata uz’e for di masha trempan caba 
den varios area diario, esta e area di cas, di religion, di caya, di ofishi, di 
enseñansa, y di gobierno. 


Loke ta resalta di e evidencia aki ta cu na un manera organico y amistoso, 
Papiamento (personificando su papiadonan) a cera amistad cu idioma 
di otro cultura, te hasta gana nan cariño y respet. Consecuentemente 
Papiamento ta refleha un multilingualismo y multiculturalidad organico, 
cu ta hacie un idioma flexibel, dinamico y resistente. 


Si nos ta consciente di e potencial multilingual y mediado di Papiamento 
den nos bida, nos lo no duda den incorpor’e inmediatamente den nos 
scolnan. Si nos ta reconoce con esencial comprension, comunicacion y 
expresion ta den nos desaroyo holistico, Papiamento no por keda afo di 
nos formacion cognitivo. Papiamento t’ey awe mas cu nunca, para cla pa 
sostene nos como fundeshi den siñamento y pensamento. E pregunta ta 


E crioyo mediado 


awo: nos tambe t’ey pa Papiamento? 


Mescos cu nos mester di Papiamento, 
Papiamento tambe mester di nos. Un lenga 
no tin bida sin esnan cu ta papi’e. Ta su 
papiadonan ta dun’e bida. Ta su papiadonan 
ta sigui desaroy’e y dun’e forsa pa sigui briya. 
Pa un desaroyo saludabel di nos tur dos, ta 
importante pa nos cera conoci bek cu otro, 
pa medio di entre otro contamento di storia 
(na cas), siña, lesa, skirbi y rek (na scol), 
arte y musica (riba medio social y cultural), 
comunicacion (den comercio y sector guber- 
namental). 


Bo ta reconoce e potencial di Papiamento? 
Bo ta dispuesto pa duna nos futuro gener- 
acionnan e oportunidad di por sigui desa- 
roya optimalmente danki na e idioma crioyo 
unico aki? Papiamento su sobrevivencia ta 
depende di bo. 


Desde 21 di mei 2003 Papiamento a haya 
e status di idioma oficial na Aruba. seis 
aña despues, riba e mesun fecha, a funda 
Fundacion Lanta Papiamento (FLP) y riba 21 
di mei 2010 a oficialisa FLP. Aña escolar nobo 
(2024-2025) Papiamento lo drenta mayoria 
scol basico den klas 1. Esaki tin como conse- 
cuencia cu mayoria mucha porfin lo siña lesa 
y skirbi pa medio di e crioyo mediado. 


Scirbi pa Merlynne Williams 


Instituto Pedagogico Arubano 

DIAMARS dia 7 di mei 2024 e president di Raad van 
Advies, mr. D.G. Kock, y secretario, mr. A. Braamskamp, 
a entrega un conseho (voorlichting) tocante e organ- 
isacion gubernamental na minister-president y president 
di Staten. 


Ademas di consehonan legislativo, Raad van Advies por 
duna conseho tambe riba asuntonan cu e ta considera di 
importancia special. E motibo principal aki ta e cantidad 
grandi di independisacion di entidadnan gubernamental 
riba cual Raad a conseha tambe den pasado. 


Den e conseho aki, Raad ta formula recomendacionnan 
concreto pa logra un organisacion gubernamental coher- 
ente y transparente. 


Por haya e conseho riba e website: www.rva.aw. 


Conseho organisacion 
gubernamental entrega na Minister- 
President y President di Staten 


Diaranson, 22 Mei 2024 
COMERCIO 
10 
AWEMainta 


E sector di biahe na 2024 mundialmente ta experenciando un crecemento sin prec- 
edente. Te cu maart 2024, gastonan di consumidonan riba biahe a aumenta, cu 
aumentonan significante den trafico di pasahero, segun e ultimo rapport global di 
Mastercard Economics Institute. AWEMainta ta ofrece informacion completo riba e 
panorama cambiante di e industria di biahe den 74 mercado. 


E resultadonan clave di e informe ta enfatisa e prestacion solido di Caribe. Ta bon 
pa menciona cu Oranjestad, Aruba, ta e di dos destinacion cu mas tendencia pa 
biaheronan Mericano, hunto cu Punta Cana, Republica Dominicana (quinto), San 
Juan, Puerto Rico (sexto) y Santiago, Republica Dominicana (decimo). Na nivel 
mundial, Oranjestad tambe ta e di dies destinacion di moda pa verano di 2024, loke 
ta enfatisa su atractivo internacional. 


Implicacion Strategico Pa Negoshi 
E informe ta indica cu destinacionnan cu opcionnan di hotel relativamente accesibel 
ta experenciando un rendimento excepcional, beneficiando nan economia directa- 
mente. E tendencia aki ta un consideracion critico pa empresanan den sectornan di 
biahe y hospitalidad. Ofreciendo prijsnan competitivo por atrae un proporcion mas 
halto di e base di biaheronan cu ta creciendo. 


Ademas, e duracion promedio di vacacion a aumenta mundialmente for di 4,5 dia 
na 2020 pa 5,5 dia na 2024. Den Caribe, destinacionnan manera Barbados a mira 


C O M E R C I O 


Aruba den top 10 di destinacionnan pa zomer 2024: 
Sector di biahe cu aumento den trafico 
pasahero y estadia mas largo na 2024 


e estadia promedio aumenta di 7.8 pa 8.5 dia. Pa 
empresanan, esaki ta sugeri periodonan mas largo 
di participacion y gastonan di consumidor, cu ta 
presenta oportunidadnan pa mehora fuentenan di 
entrada. 


Descubrimentonan Global Clave riba Turismo 
Basa riba datonan di transaccion agrega y anonimo, 
incluyendo Mastercard Spendingpulse, e raport ta 
enfatisa diferente tendencia clave: 
• Record di biahe: un maximo historico di 15.9 
miyon Mericano a biaha internacionalmente den e 
prome trimester di 2024. 
• Vacacion extendi: turista ta extende nan vaca- 
cion cu un promedio di un dia, influencia pa destina- 
cionnan accesibel y clima mas calido. 
• Economia di experencia: consumidonan ta priorisa 
experencia riba bienes material, y experencia awor 
ta representa 12% di benta di turismo, e punto mas 
halto den por lo menos cinco aña. 
• Aumento di biahe cu crucero: biahenan di crucero 
a surpasa e nivelnan di demanda prome cu e 
pandemia, impulsa pa nan asequibilidad compara cu 
hotelnan. Bahamas, por ehempel, a mira 2.9 miyon 
pasahero adicional yega via lama compara cu 2019. 
• Destinacionnan di moda: Hapon ta lider di e activ- 
idad di turismo, cu Munich como lider riba e lista 
di turismo den zomer. Albania ta e di tres pais den 
europa pa su rentabilidad. 


Strategianan empresarial pa Prospera na 2024 
“E resiliencia y adaptabilidad di e sector di biahe, 
hunto cu e demanda persistente di consumidonan, 
lo significa un prospero 2024 pa turismo. Mas y mas, 
biaheronan ta priorisa experencia riba producto 
mientras nan ta den exterior”, Michelle Meyer, hefe 
di economia y director di Mastercard Economics 
Institute, a bisa. 


E biaheronan di awe ta busca destinacionnan cu ta 
ofrece balor y autenticidad. Empresanan mester ta 
inteligente y duna experencia atractivo cu ta atrae 
estadia mas largo y bishitanan ripiti. Probechando 
analisis di mercado y informacion di data di alta 
frecuencia, companianan por adapta na e cambi- 
onan den tendencia di consumidor y personalisa 
e experiencianan di biahe pa lealtad genera na e 
marca. 


*Historia di Economics Institute 
Lansa na 2020, Mastercard Economics Institute ta 
analisa tendencia macroeconomico via e lente di 
consumido. Un team di economista, analista y cienti- 
fico di dato ta basa riba conocemento di Mastercard 
y dato di tercer parti pa ofrece rapportnan periodico 
riba asuntonan economico na clientenan, part- 
nernan y legisladonan clave. 

We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 
HOUSEMAN 


IT SPECIALIST 


HOUSEKEEPING SUPERVISOR 


FRONT OFFICE SUPERVISOR 


EXECUTIVE CHEF 


UN rapport recien ta ilustra inversionnan 
financiero significativo di Iglesia di Catolico 
den lobby contra leynan cu ta yuda victi- 
manan di abuso sexual di clero. E rapport, 
encarga pa varios bufete di abogado, ta revela 
cu den e ultimo ocho añanan, e Iglesia a gasta 
un cantidad asombroso di $10.6 miyon den 
noordoost di Merca pa opone e medidanan 
cu ta facilita husticia pa sobrevivientenan di 
abuso. 


Den 
estadonan 
manera 
New 
York 
y 
Pennsylvania, caminda esfuersonan legis- 
lativo pa extende e status di limitacion pa 
victimanan a gana forsa, Iglesia Catolico a 
campaña activamente contra e reforma aki. 
Por ehempel, na New York, e Iglesia a asigna 
casi $3 miyon pa pone presion contra e Ley 
di Victima Infantil, cu finalmente a wordo 
aproba y a extende e fecha p’e sobrevivien- 
tenan busca husticia. 


A pesar di declaracionnan publico di lidernan 
di Iglesia cu ta priminti responsabilidad y 
apoyo pa sobrevivientenan di abuso, e informe 
ta destaca un desconexion entre retorica y 
accion. E recursonan financiero substancial 
asigna pa lobby contra leynan faborabel pa 
victimanan ta sugeri un prioridad di autopro- 
teccion riba sosten genuino pa sobrevivien- 
tenan. 


Ademas, e informe ta enfatisa un tendencia 
preocupante di aumento di inversion di 
Iglesia den esfuersonan di lobby contra 
reforma centra riba e sobrevivientenan 
durante añanan. Esaki ta lanta preguntanan 
riba e compromiso di Iglesia pa cumpli cu 
su promesanan di responsabilidad y apoya e 
sobrevivientenan. 


Abogado Gerald Williams, kende ta representa 
un di e bufetnan di abogado tras di e rapport, 
a expresa su decepcion y a pidi introspeccion 
den comunidad catolico. El a enfatisa e nece- 
sidad pa catoliconan responsabilisa e institu- 


Rapport ta revela cu 


Iglesia Catolico a gasta $10.6 miyon pa lobby contra 
leynan cu ta beneficia victimanan di abuso di mucha 


cion y impulsa un cambio significativo den nan enfoke pa reconoce abuso 
sexual di clero. 


E resultadonan di e rapport ta indica tambe posibel fuentenan di financia- 
mento p’e esfuersonan di lobbying di e Iglesia, cu speculacion cu e contri- 
bucionnan di e colectanan di diadomingo por ta contribui n’e presupuesto 
substancial asigna pa lobby. 


Mientras Iglesia ta enfrentando e scrutinio di su actividadnan di lobbying, 
yamadanan pa transparencia y dunamento di cuenta ta aumenta. E informe 
ta sirbi como un recordatorio di e retonan continuo pa enfrenta abuso 
sexual di e clero y e importancia di responsabilisa e institucionnan pa nan 
actonan. 

E morto tragico di Presidente di Iran, Ebrahim Raisi, hunto cu Minister di 
Relacionnan Externo, Hossein Amir-Abdollahian, den un accidente di heli- 
copter a hinca Iran den luto y a genera dudanan tocante e futuro liderazgo 
di e pais. 


Raisi, kende tabatin 63 aña, a ser considera un posibel sucesor di e Lider 
Supremo Ayatollah Ali Khamenei. Sinembargo, su desaparicion prematuro 
a laga un bashi den e panorama politico di Iran, loke a provoca specula- 
cionnan riba ken lo tuma su luga. 


E accidente a tuma luga den un area montañoso na noordwest di Iran, 


Iran den luto cu accidente di helicopter tragico di Presidente Raisi 


segun e reportahe, durante un bishita n’e 
frontera cu Azerbaijan. A pesar di e reporta- 
henan inicial cu ta sugeri un aterisahe forsoso 
den condicionnan di neblina, e causa exacto 
di e accidente ta keda bou di investigacion. 


Despues di Raisi su morto, Vicepresidente 
Mohammad Mokhber a keda nombra pa asumi 
funcionnan interino, y eleccionnan pa scoge 
un presidente nobo a keda programa pa 28 
di juni. E gabinete tambe a nombra e vice- 
ministro di Relacionnan Externo, Ali Bagheri 
Kani, como minister interino di Relacionnan 
Externo pa supervisa asuntonan diplomatico 
durante e periodo di transicion aki. 


E presidencia di Raisi, cu a cuminsa na 2021, 
a solidifica control conservador riba e gobi- 
erno di Iran. Su mandato tabata marca pa 
retonan tanto na nivel nacional como interna- 
cional, incluyendo e dificultadnan economico 
agrava pa sancion internacional y e protes- 
tanan generalisa provoca pa problemanan 
social y politico. 


A pesar di e retonan aki, e gobierno di Raisi a 
mantene un enfoke firme riba maneho exterior, 
particularmente den e region di Medio Oriente, 
na unda cu e influencia di Iran ta significativo. 
Raisi tabata conoci pa su sosten n’e gruponan 
Palestino y pa defende interesnan di Iran 
contra tensionnan regional. 


Internacionalmente, e reaccionnan riba morto 
di Raisi tabata mixto. Mientras cu varios pais, 
incluyendo Pakistan, India, Turkia, Rusia y 
China, a expresa nan condolencia y a subraya 
e contribucion di Raisi n’e stabilidad y sigur- 
idad na Iran, e Cas Blanco a ofrece un evalu- 
acion mas critico, citando e apoyo di Iran na 
“rednan terorista den henter e region.” 


Mientras Iran ta lamentando e perdida di su 
presidente, e preguntanan ta persisti riba e 
futuro direccion di e pais y e impacto di Raisi 
su ausencia den su maneho interno y externo. 


Cu eleccion presidencial adelanta na hori- 
zonte, Iran ta enfrentando un momento 
crucial di transicion cu lo forma su trayecto 
den e añanan binidero. 

E esfuersonan di recuperacion n’e waf di Baltimore a tuma un 
paso significante ora cu e MV Dali, e barco di carga respon- 
sabel p’e colapso mortal di e Francis Scott Key Bridge na 
maart, a wordo reflota cu exito y getouw pa waf. E oper- 
acion, cu a cuminsa c’un esfuerso di diferente tugboats, 
guiando e barco leu for di e restonan di e brug destrui, a 
involucra un esfuerso di cooperacion di varios agencia, 
incluyendo guarda costa, e cuerpo di Ingenieronan Militar y 
e Departamento di Medio Ambiente di Maryland. 


E movecion di MV Dali, un barco cu bandera di Singapore cu 
tabata blokia e puerto desde e colision tragico, ta marca un 
fase crucial pa reestablece normalidad den un di e puertonan 
mas activo di Merca. E choke a costa bida di seis trahado di 
caminda y a interumpi e trafico den e puerto vital, afectando 
particularmente e carganan di auto. 


E operacion pa move e boto, cu a sufri daño extenso, incluy- 
endo un buraco significativo riba e liña di flotacion, a wordo 
haci na un ritmo cauteloso di aproximadamente 1.6 kilo- 
meter pa ora (1 mile pa ora). E strategia calcula cuidadosa- 
mente, a contrasta cu e velocidad cu e boto a perde poder 
y a dal contra e brug, precipitando e colapso catastrofico. 


E reparacionnan temporal di MV Dali lo tuma luga n’e 
Terminal Marítimo di Seagirt, su punto di partida original 
prome cu e accidente desafortuna, sigui pa reparacionnan 
mas substancial na un waf. E proceso di reflotamento di e 
boto a implica di laga ancra y drena mas di 3.7 miyon di litro 
(1 miyon galon) di awa cu a mantene e boto na tera durante 
e limpiesa. 


Prome cu a move e MV Dali, e teamnan a haci un demolicion 
controla pa habri e caminda kibrando e pida mas grandi cu 
a keda di e brug cu a cay. Investigadonan federal a revela 
den un informe preliminar cu e boto a perde coriente varios 
biaha prome cu e colision. 


Mientras tanto, oficialnan di Estado di Maryland ta anticipa 
un prijs halto di $1.7 biyon pa $1.9 biyon pa reconstrui e 
brug, c’un fecha di terminacion planifica pa otoño di 2028. 
Mientras cu e esfuersonan di recuperacion ta continua, e 
movecion exitoso di MV Dali ta significa un paso funda- 
mental pa restaura normalidad y siguridad den e puerto di 
Baltimore. 


MV Dali hiba pa waf; 


Progreso den e esfuersonan di recuperacion 
despues di accidente cu Baltimore Key Bridge 

D E P O R T E 


deporte@awemainta.com 


DIALUNA atardi pa exactamente 6:30 di atardi 
a inicia e prome dia di e evento di 4 dia, Aruba 
bank Walk & Run 2024, den districto di Paradera. 
Esaki t’e di 18 edicion di e caminata di mas grandi 
riba nos isla. E caminata a cuminsa c’un partici- 
pacion masal riba e prome dia, unda por a mira 
un participacion grandi di personan coriendo y 
canando riba e ruta na Paradera pa cumpli cu e 
5.25km di distancia di e prome dia. 
  
E participantenan tabata feliz di a completa e 
prome dia y ta ansioso pa participa den e proximo 
3 dianan. Manera añanan anterior, participan- 
tenan mes a bay cu nan boter di awa p’asina 
disminui e cantidad di desperdicio di cups riba 
caminda. Aruba Bank ta orguyoso pa mira cu e 
participantenan ta mantene e evento plastic free. 
  
Hopi mirones y fanaticada banda di caminda ta 
apoya e participantenan pa sigui pusha y cumpli 
cu e meta di e prome dia, algo cu sigur ta haci e 
evento aki aun mas grandi.  
  
E di dos dia di Walk & Run ta cuminsa y caba na 
Joe Laveist, San Nicolas y tambe lo sali pa exact- 
amente 6:30PM. Dia 22 di mei e careda ta sali 
for di Plaza Deto Varis na Sta. Cruz y diahuebs 
ta culmina na Aruba Bank Camacuri Branch. Un 
invitacion na pueblo di Aruba pa para banda 
di caminda y apoya e coredonan pa nan yega 
final di e di 18 edicion di Aruba Bank Walk & 
Run 2024. Ta recomenda pa car-pool pa alivia 
e trafico durante e siguiente dianan, bisti keds 
confortabel y bebe hopi awa pa keda bon hidrata 
y trece bo boter di awa. 
  
Pa mas informacion of pa download e Walk & Run 
App y ricibi resultadonan live: https://aruba- 
bank.com/Campaigns/Walk-and-run-2024.  


Sigui nos via: 
https://www.facebook.com/Arubabank 


Participacion masal ariba prome 
dia di Aruba Bank Walk & Run 2024 

E infielder di San Diego Padres, Xander 
Bogaerts, a sufri un momento preocu- 
pante durante e wega di dialuna contra 
Atlanta Braves, saliendo for di e wega 
den e di tres entrada pa motibo di un 
lesion na su schouder. 


E incidente a sosode ora Bogaerts 
a lansa su mes pa un rolling duro di 
Ronald Acuña Jr. na di dos base, a 
cay riba su schouder robes y a keda 
na suela cu incomodidad evidente. E 
entrenadonan a ser yama mesora pa 
evalua e lesion, y e preocupacionnan 
inicial tabata trata un posibel disloca- 
cion. 


Afortunadamente, 
e 
examennan 
preliminar di imagen no a revela daño 
structural n’e schouder di Bogaerts, 
segun Kevin Acee di San Diego Union 
Tribune a informa. Despues, Padres a 
confirma e lesion como inflamacion 
di e schouder robes, ofreciendo un 
perspectiva mas optimista p’e hungado 
di cuadro. 


Manager di Padres, Mike Shildt, a duna 
mas trankilidad y a bisa: “E tin stabi- 
lidad, mas cu tabata parce cu e por tin, 
y e tin algun forsa y rango di movecion. 
E lo tuma su tempo, pero por lo menos 
e feedback inicial ta inicialmente e miho 
di e casonan”. 


A pesar di e incidente, Padres a logra 
di sigura un victoria den e prome mita 
di un double header, recuperando di un 
deficit di 5-0 pa hiba un victoria di 6-5 


riba Braves. Notablemente, Tyler Wade 
a reemplasa Bogaerts na di dos base 
despues di su salida for di wega. 


Bogaerts, cuater biaha All-Star, a 
haya problema na plato e temporada 
aki, batiendo .220 cu a .584 OPS, 
cuater home run y 14 careda den 199 
aparicion na plato. Su transicion for 
di segunda base pa campo corto ta 
agrega intriga n’e dinamica di e cuadro 
interno di Padres, particularmente cu 
e adkisicion recien di Luis Arráez di 
Miami Marlins. 


E yegada di Arráez tabata intenciona 
pa reforsa e aliniacion di Padres c’un 
batiado robes y duna profundidad, en 


bes di desplasa Bogaerts na di dos 
base. 
Mientras Bogaerts ta recuperando di su 
lesion na su schouder, su estado y rol 
den e ekipo lo ser monitoria di cerca, 
specialmente mirando su importancia 
p’e configuracion di e cuadro interno di 
Padres. 


Xander Bogaerts ta bandona wega pa 
motibo di un lesion na su schouder 


Like & Follow 
nos riba Facebook 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


E di cuater titulo consecutivo sin precedente di Premier 
League di Manchester City a wordo influencia significativa- 
mente pa un slogan fiha p’e tecnico Pep Guardiola na october. 
“Ningun ekipo a gana cuater titulo di Premier League consec- 
utivo ... te awor”, tabata exhibi den e sala di reunion di e 
prome ekipo, sirbiendo como un recordatorio constante y 
motivacion p’e hungadonan. 


A pesar di e afirmacionnan di Guardiola cu e buskeda p’e 
di cuater titulo a bira importante te awor den primavera, e 
slogan tabata impulsando e ekipo desde october. Su intro- 


duccion a bin despues di un periodo desafiante marca p’e 
suspension di Rodri y e derotanan contra Newcastle, Wolves 
y Arsenal. Guardiola su capacidad pa inspira y adapta tabata 
crucial durante e retraso aki. 


E temporada di Manchester City a cuminsa cu desafionan 
significante, incluyendo salida di hungadonan clave Ilkay 
Gündogan y Riyad Mahrez, y un lesion trempan di Kevin De 
Bruyne. E ausencia di e Belga te januari a rekeri cu Guardiola 
a confia den talentonan emergente manera Phil Foden, 
kende a surpasa expectativa cu 19 gol y ocho asistencia, e 
maximo di su carera, ganando e premio di Futbolista di aña 
di e Football Writers’ Association. 


E resiliencia di e ekipo a wordo poni na prueba atrobe na 
december despues c’un racha sin victoria a laga nan seis 
punto atras di Arsenal. Sinembargo, un racha di 23 wega 
sin gana, a pesar di e lesion di Erling Haaland, a mustra e 
determinacion di Machester City. Guardiola su creencia den 
e ambicion firme di su hungadonan for di comienso di e pre- 
temporada a wordo valida mientras cu nan a surpasa tur 
obstaculo. 


E triunfo di Machester City a solidifica cu e comentarionan 
di Rodri na final di temporada riba e enfoke cauteloso di 
Arsenal, destacando e bentaha psicologico cu Guardiola 
a inculca den su team. Den medio di acusacionnan finan- 
ciero continuo, E logro remarcabel di Manchester City ta 
consolida nan status como un di e miho teamnan di futbol 
Ingles, logrando loke otro clubnan legendario no por a logra: 
cuater titulo di liga consecutivo. 


Slogan motivacional di Guardiola ta impulsa Manchester City 


Na su di cuater titulo consecutivo di Premier League 

MIENTRAS cu NBA ta yegando na final di e temporada 
2024, ta evidente cu un generacion nobo di strea hoben ta 
cla pa hiba nan teamnan na gloria di e campeonato. Mientras 
cu leyendanan manera LeBron James, Stephen Curry, Kevin 
Durant y Jimmy Butler a domina e playoffs pa añanan, e 
temporada aki ta marca un cambio significativo. 


E ekiponan cu ainda ta den competencia ta inclui Boston 
Celtics, Dallas Mavericks, Indiana Pacers y Minnesota 
Timberwolves. E hungadonan prominente di e ekiponan 
aki, Jayson Tatum y Jaylen Brown (Celtics), Luka Doncic 
(Mavericks), Tyrese Haliburton (Pacers) y Anthony Edwards 
(Timberwolves), tur tin alrededor di 20 aña y ta representa e 
siguiente ola di talento di NBA. Brown tin 27 aña, Tatum 26, 
Doncic 25, Halliburton 24 y Edwards solamente 22. 


Kyrie Irving, un veterano di Mavericks, a subraya e curashi y 
confiansa di e talentonan hoben aki. E mentalidad aki tabata 
fundamental den nan exito e temporada aki. 


E superstreanan mas bieu a ser substitui p’e talentonan 
emergente aki. Di e 21 titularnan di e cuater ekiponan cu a 


keda, solamente seis tin mas cu 30 aña, incluyendo vetera- 
nonan notabel manera Al Horford, Jrue Holiday y Irving mes. 
Pascal Siakam, un veterano di e campeonato cu Toronto, ta 
sobresali den e ekipo relativamente inexperencia. 
E experencia por faborisa Boston, cu tin hopi hungado cu 
historia amplio den playoff. Den contraste, e otro ekiponan 
ta depende grandemente di hungadonan mas hoben, cu 
menos presencia veterano manera Irving y Siakam cu ta 
ofrece sabiduria den e playoffs. 


Celtics a drenta e temporada como faborito y ta keda asina, 
mientras cu Mavericks, Timberwolves y Pacers a desafia e 
expectativanan pa yega n’e etapa aki. E strea hoben di cada 
ekipo ta crucial den nan respectivo area, preparando un 
emocionante final di temporada. 


Segun cu e playoffs ta progresa, e presion lo aumenta, 
culminando den e final di NBA cuminsando 6 di juni. Pronto 
lo revela e disposicion di e strea hobennan aki pa maneha 
e prueba definitivo. Independientemente di e resultado, e 
temporada aki ta enfatisa e surgimento di un generacion 
nobo cla pa tuma un luga central den NBA. 


Un generacion nobo di strea lo 
lidera e campeon di NBA den 2024 


Diaranson, 22 Mei 2024 
AWEMainta 
DEPORTE 
19 


MINISTER Geoffrey Wever a asisti na e 
ceremonia di clausura di e curso di Sport 
Entrepreneurship, un proyecto presenta 
riba 30 di october door di Departamento di 
Asuntonan Economico, Comercio y Industria 
(DEACI) mediante su unidad Iniciativa pa 
Desaroyo di Empresa Arubano (IDEA). E 
proyecto a wordo organisa den colabora- 
cion cu Minister di Economia, Comunicacion 
y Desaroyo Sostenibel, Minister Geoffrey 
Wever, y Minister di Enseñansa y Deporte, 
Minister Endy Croes. 


E curso di Sport Entrepreneurship ta un 
parti integral pa capacita comerciantenan 
chikito y duna nan e hermentnan necesario 
pa ta exitoso. E tayernan tabata dedica na 
tur esnan cu ta desea di dedica na un activ- 
idad di deporte den un forma comercial. E 
meta ta pa sostene un grupo entusiasma 
den e industria di deporte cu ta cla pa haci 
un impacto positivo riba economia di Aruba 
y den region. 


Temanan 
di 
e 
tayernan 
a 
inclui: 
Introduccion na Sport Entrepreneurship, 
Identifica 
Oportunidadnan 
den 
Sport 
Entrepreneurship, Mercadeo y Benta, 
Planificacion Financiero y Maneho pa Sport 
Entrepreneurs, entre otro. 


IDEA a selecciona un team di experto 
prominente pa guia e tayernan, cada uno 
cu experiencia den maneha innovacion y 
exito den entrepreneurship den deporte. E 
combinacion diverso di nan background a 
trece conocemento amplio y completo na e 
participantenan. 


Minister Wever a expresa su gratitud na 
tur e organisadonan y participantenan di 
e proyecto di Sport Entrepreneurship y ta 
desea nan hopi exito den nan futuro empre- 
sarial. “Mi ta spera cu tur e conocemento y 
e habilidadnan cu boso a desaroya durante 
e curso aki lo yuda boso pa logra nan meta 
y contribui na e desaroyo di nos comunidad 
empresarial y deportivo.” 


Minister Geoffrey Wever a asisti n’e ceremonia 
di clausura di e curso di Sport Entrepreneurship 

FUN FACTS 


E vodka Shooting Star ta destaca cu un di e bebidanan mas 
extraordinario di mundo, ya cu den su fabricacion ta uza 
fragmento di un meteoriet descubri na 1977. E vodka Ultra- 
Premium aki ta infusiona cu un piedra espacial, proporcio- 
nando un sabor y un textura unico. Cu un produccion limita 
na solamente 4806 boter, cada uno na benta entre 180 y 
200 dollar, convertiendo den un joya berdadero pa colecci- 
onista y aficionado. 


Elaboracion innovador 
Vodka Shooting Star ta produci uzando trigo y producto 
botanico ecologico di origen local procedente di Francia. E 
proceso di destilacion ta uza e tecnologia avansa di iSitill y e 
vodka ta reduci lentamente durante un luna cu awa puro di 
manantial, saca di un pos situa 150 meter bao di e destileria 
na Bordeaux. E proceso meticuloso aki ta permiti e fabrican- 
tenan crea lote chikito cu sabor y aroma refina y unico. 


Embehecimento cu un toke espacial 
Despues di e destilacion, e vodka ta embehece durante por lo 
menos un aña den un container di terracota, cu e meteorito 
hinca den e center, permitiendo p’e disolve parcialmente cu 
e likido. E proceso aki di embehecimento no solamente ta 
añadi un elemento distintivo n’e vodka, sino cu tambe ta 


infundi n’e producto final cu un mineralidad singular. 


E empresa traso di e innovacion 
E creacion di vodka Shooting Star t’e obra di Pegasus 
Distillerie, un marca di bebida ecologico funda na Bordeaux 
na 2021. E empresa debe su nomber n’e constelacion di 
Pegasus, un di esunnan mas grandi di espacio. “Nos ta 
explora e forma di encarna e marca y emboteya strea y e 
incorporacion di un meteorito tabata lo mas parecido cu nos 
por a haci,” Maxime Girardin, fundado y director general di e 
empresa di 27 aña ta splica. 


Un sabor di otro mundo 
Vodka Shooting Star ta ofrece un sensacion suave y full den 
e boca, cu un nota dushi unico cu ta complementa e miner- 
alidad infundi p’e meteorito. “E presencia di condrita, un 
mineral exclusivo di e meteoritonan, den e producto final ta 
aporta un sabor mineral unico cu ta complementa e textura 
suave y refina cu ta caracterisa nos vodkanan,” Girardin ta 
añadi. 
E bebida aki no solamente ta representa un innovacion 
den e industria di likeur, sino cu tambe ta un testimonio di 
e ingenio humano pa crea experiencia sensorial pafo di e 
mundo aki. 


E no ta di e mundo aki 


Ta crea Vodka fusiona cu meteoriet 

1. Porco no por mira na halto. E anatomia di e musculonan 
di e columna vertebral y di e cara ta limita nan movecion y ta 
restringi e capacidad di nan cabes pa wak ariba. 


2. Kim Kardashian sa e alfabet den ‘sign language’. 
Aparentemente, el a uza esaki durante examen cu su 
amigonan na school. 


3. Den transcurso di un bida promedio, mientras bo ta 
drumi, bo por come alrededor di 70 insecto diferente y 10 
haraña, of mas. Ew. 


4. E impresion di cada persona su lenga ta diferente. 
Manera e huella digital, e tin caracteristicanan unico cu ta 
diferente di un persona pa otro. 


5. E lo tuma 19 minuut pa cay te den centro di Tera. 
Cientificonan a resolve esaki, apesar cu no a prueba esaki 


den bida real. 


6. E mantelnan di e ‘Night’s Watch’ den ‘Game of Thrones’ 
a ser traha cu tapijt di IKEA. 
E programa a cumpra e tapijtnan, corta e lana chikito y 
despues a pinta nan pa traha e capanan. 


7. E set di iCarly high School tambe a ser uza pa ‘Saved 
by the Bell’ y ‘that’s so Raven’. P’esey e ta mustra asina 
familiar! 


8. Harry Styles tin cuater nippel. Nan ta deriva di un condi- 
cion comun yama politelia. 


9. Hende tabata bisa “pruim” en bes di “cheese” ora nan 
tabata saca potret. Na añanan 1840 un sonrisa cursi tabata 
ser considera infantil, p’esey un fotografo di London tabata 
bisa hende pa bisa “plum” pa tene nan boca cera. Awor bo 
sa dicon hende nunca tabata hari den potretnan bieu. 


10. E lenga di un bayena blauw por pisa mes hopi cu un 
olifante. 
Nan curason tambe por pisa casi un tonelada y ta bati sola- 
mente un biaha cada dies seconde. 


Bon pa sa 

E profesor di Geografia, Graham Senior, di e ciudad di 
Coventry (Reino Uni), tabata trahando den su hardin den 
pleno pandemia di COVID-19 na 2020, ora cu accidental- 
mente a descubri un piedra rectangular di 11 centimeter. 


A resulta cu e hallazgo a contene un mensahe graba di 1600 
aña bieu den Irlandes antiguo, den e alfabet ogamico, Live 
Sciene a informa. 


E descubrimento a revela pasobra Senior a recuri na Portable 
Antiguities Scheme, un institucion cu ta registra e obhe- 
tonan historico descubri na Reino Uni. 


E potretnan di e piedra a yega te na Teresa Gilmore, specialista 
den hallazgo di e Museo y Galeria di Arte di Birmingham, cu, 
di su banda, a logra topa cu e profesor di historia, Katherine 
Forsyth, di e Universidad di Glasgow, cu a confirma e balor di 


e piesa descubri, cual liña, cu ta skirbi den un estilo trempan 
di ogamico, probablemente ta data di siglo IV pa IX. 


Forsyth a crea un modelo 3D di e piedra y a uza pa descifra 
e texto graba. “Maldumcail/ S/ Lass,” e ta bisa. 


E prome parti di e texto graba ta referi n’e nomber di un 
persona, Mael Dumcail, Gilmore specifico. No obstante, loke 
ta nifica e di dos parti, no por wordo estableci cu siguridad, 
el a aclarea. 


E descubrimento ta poco frecuente y ta desconcerta e arke- 
ologonan, ya cu solamente nan conoce 400 inscripcion den 
e alfabet ogamico, di cual unicamente 10 a wordo haya na 
Inglatera. 
E obheto, duna pa Senior n’e Galeria di Arte y Museo Herbert 
na Coverty, lo ta exhibi eynan te cu april di 2025. 


Na Reino Uni 


Ta haya piedra di 1600 aña bieu cu texto 
graba den alfabet antiguo den hardin 

Now Playing 


For Showtimes and online ticketing: www.caribbeancinemas.com 


After their car breaks down in an eerie small town, a young couple 
is forced to spend the night in a remote cabin. Panic ensues as they 
are terrorized by three masked strangers who strike with no mercy 
and seemingly no motive. 


Friends unwittingly unleash an unspeakable evil trapped within a 
cursed deck of tarot cards. One by one, they come face to face 
with fate, racing against death to escape the future foretold in their 
readings. 


The STrangerS 
chapTer 1 


TaroT 


if 


After discovering she can see everyone’s imaginary friends, a girl 
embarks on a magical adventure to reconnect forgotten IFs with 
their kids. 


Many years after the reign of Caesar, a young ape goes on a journey 
that will lead him to question everything he’s been taught about 
the past and make choices that will define a future for apes and 
humans alike. 


Kingdom of The 
planeT of The apeS 

DIALUNA 13 di Mei a trata e ley di Kiesverordening den 
Parlamento di Aruba. E ley tabata contene dos cambio riba e 
privacidad di e ciudadanonan, door di minimalisa e informa- 
cion riba e kiesregister. Adicionalmente a introduci cambi- 
onan den e area di ICT. E dia a bay hopi interesante mirando 
cu un total di cuater amienda a wordo entrega: 3 di Miguel 
Mansur y 1 di AVP, cu kier a wak cambionan haci riba e ley. 


Amienda di AVP 
Den e betoog di sr.Mike Eman mesora a cuminsa hunga 
politica cu e ley pa trata na sembra duda y discordia den 
pueblo. Mike Eman a ataca Electorale Raad y huesnan 
pasobra el a perde dos asiento den e ultimo eleccion y no 
por a biba cu esey. Mike Eman a presenta un amienda cu lo 
mester trece cambio den e periodo cu ta warda e stembil- 
jetnan despues di eleccion. E amienda a haya simpatia di 
fraccionnan den Parlamento, incluyendo esun di coalicion. 


Amienda di AVP mester conseho di RVA 
Prome cu a vota riba e amienda, un gran mayoria di 
Parlamentario a expresa di lo kier mira un conseho di Raad 
van Advies riba dje. Mirando cu ta un cambio grandi riba 
e ley, Parlamento tabata di acuerdo pa fraccion di AVP 
haci esaki, sinembargo sin interumpi e proceso di e ley 
actual. Esaki no a cay den bon tera cerca e fraccion di AVP. 
Sinembargo mester bisa si cu den AVP su weganan politico 


semper a pusha y a pone enfasis riba consehonan duna di 
Raad van Advies, y awo bo mes no kier busca esaki pa bo 
propio amienda? 


AVP por a traha un ley di iniciativa for di 2021 
E realidad ta, cu si di berdad AVP kier a wak un cambio den 
e Kiesverordening, nan no tabata mester a warda te ora 
gobierno a bin Parlamento cu e ley. E pregunta ta, kico lo a 
sucede si gobierno nunca a bin Parlamento pa cambia e ley 
di Kiesverordening? Probablemente hamas AVP lo a intro- 
duci e amienda y grita na Censo atrobe. 
Kico por tabata AVP su opcionnan? 
• AVP por a traha un ley di iniciativa pa cambia e 
Kiesverordening, dicon nan no a haci nada? 
• AVP tabata tin tres aña di tempo pa introduci un ley nobo, 
dicon nan no a haci nada? 
• AVP tabata tin tres aña pa busca conseho di Raad van 
Advies riba nan concepto di ley nobo, dicon nan no a haci 
nada? 
Esaki nos ta yama oportunismo politico shonnan. Bo kier 
cambio den e ley pero bo no ta busca un conseho di Raad 
van Advies. Bo kier cambionan den e ley pero bo no ta haci 
nada pa tres aña largo. Semper bo ta exigi tur cos ora gobi- 
erno ta bin cu un ley y bo mes no ta haci bo huiswerk! 


AVP ta uza e ley pa distrai atencion di Caso Avestruz 
Tur cos ta indica cu Mike Eman ta uzando e ley di 
Kiesverordening pa desvia atencion di caso Avestruz. 
Mientras Benny ta para dilanti mesa berde Mike Eman ta 
dilanti Censo. Casualidad of otro wega politico mas? Tres 
aña largo bo por a haci algo y bo a keda sordo, mudo y inac- 
tivo y awo bo ta gritando dilanti Censo? 


Parlamentario Marco Berlis (MEP): 


Parlamento a pidi Mike Eman busca 
conseho di Raad van Advies pa su amienda 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


BIBLIOTECA Nacional Aruba ta ofrece  BoekStart pa 
baby y ta recomenda mayor cuminsa stimula lesamento 
trempan. BoekStart ta un proyecto pa laga baby of peuter 
cera conoci cu buki hunto cu su mayor. Lesamento den bos 
halto pa baby ta stimula e desaroyo di idioma pero tambe ta 
fortifica e laso y conexion entre mama/tata y yiu. Ta reco- 
mendabel pa cuminsa desaroya e cultura di lesamento na 
cas di trempan. 


Mayor di baby di 3 luna te 2 aña di edad por inscribi nan 
yiu na biblioteca (Playa of San Nicolas) y nan ta ricibi un 
maletin chikito cu ta contene 2 buki. Un ta di tela y material 
suave specialmente desaroya pa un baby por hunga cu ne. E 


maletin chikito ta un regalo hunto cu e miembresia. 


Miembresia pa mucha ta gratis. Biblioteca ta ofrece un 
coleccion grandi di buki di prenchi pa baby y mucha chikito. 
Biblioteca ta duna e maletin di BoekStart tanten cu tin. 


Baby por cuminsa 
lesa na biblioteca 

RECIENTEMENTE a tuma luga un conferencia di 
(ACCP) Association of Caribbean Commissioners 
of Police. Esaki ta in conferencia cu ta tuma luga 
cada aña y nos altocomisario di Polis drs. Ramon 
Arnhem tambe tabata presente e aña aki. 


Cada aña na Miami ta scoge un Pais pa haci e 
conferencia y e biaha aki e a toca turno na e Pais 
Belize. Durante e conferencia a toca diferente 
tema y presentacionnan importante. 


Altocomisario Arnhem a dirigi su presentacion na 
e crimen transnacional (ondermijning) den region 
bou representacion di College van Korpschefs di 
Reino Hulanda na unda e ta dirigi e cartera di 
combati crimen transnacional (ondermijning). 


Cu colaboracion strategico y operacional Polis 
y partnernan paden pafo di region como tambe 
intercambio di informacion y inteligencia ta 
importante y necesario pa combati efectividad 
di crimen transnacional. “Criminalnan ta traha 
hunto y nan ta sigui opera mas leu cu e fron- 
tera p’esey mester innova y traha mas estrecho 
cu otro pa combati esaki” tabata palabra di alto- 
comisario Arnhem durante su presentacion. 


Kico ta Crimen transnacional (ondermijning)? 
Ta un crimen hopi organisa caminda e criminalnan 
ta uza y abusa di e sociedad pa realisa nan activ- 
idad criminal. Ehempel di esaki ta: Labamento di 
placa, trafica hende y fraude. Hopi biaha esaki ta 
wordo opera riba frontera y criminal for di dife- 
rente Pais ta involucra. 


Kico ta ACCP? 
E ta un conferencia importante na unda 24 alto- 
comisario di diferente Pais den region ta bini hunto 
den un solo conferencia pa intercambio di idea y 
conocemento pa asina otro Pais cu ta miembro cu 
tin problema di siguridad por haya ayudo y hunto 
combati esaki. Tambe tabata tin representante 
di FBI, Interpol, Impacs, US Homeland Security, 
NCA UK, RMP a bishita e conferencia aki. 


Pa Aruba esaki tabata uno exitoso na unda a 
estrecha lasonan fuerte cu otro Paisnan pero 
tambe cu representantenan di diferente organ- 
isacion nan importante di Husticia y Siguridad. 


Aruba tambe tabata presente 


24 Altocomisario den region a topa hunto n’e conferencia di ACCP 


Diaranson, 22 Mei 2024 
AWEMainta 
COMUNIDAD 
27 


MINISTER Geoffrey Wever a anuncia cu e Ministerio di 
Asuntonan Economico lo ta partner di e proyecto innova- 
tivo Ostad 200 Incubator. “Mi ta sumamente agradecido cu 
ImpactHub tabata tin e vision y curashi pa lansa e concepto 
innovativo aki. Mi ta realmente honra pa ta parti di e proyecto 
Ostad 200 Incubator,” Minister Wever a menciona. 


Den augustus di e aña aki, Aruba lo ta celebra e 200-aniver- 
sario di nos capital Oranjestad y e proyecto di Ostad 
200 Incubator lo forma parti di e celebracion nacional. 
Participacion ta habri riba www.ostad200.com y lo tin premi- 
onan grandi p’e ganadonan di e “pitch competition”. 


E meta di e incubator ta pa duna un empuhe na dos grupo 
di comerciante: “startups” (compania nobo) y “scale-ups” 
(companianan existente cu kier hiba nan operacion na un 
escala mas grandi). E enfoke di Ministerio di Asuntonan 
Economico ta pa dedica esfuerso y recurso pa stimula 
entrepreneurship na Aruba, specialmente riba e desaroyo 
di empresanan chikito y mediano, cual ta forma e parti mas 
grandi di nos economia. 


“Nos ta consciente cu e miho ideanan pa negoshi y pa e 
economia en general ta bin for di e sector priva. Parti di nos 
strategia ta pa brinda cooperacion cu iniciativanan di sector 
priva,” Minister Wever a splica. 


Minister Wever a expresa su speransa cu e Ostad 200 
Incubator lo inspira empresarionan local y lo saca e miho 
di nos comunidad empresarial. “Sin e vision y trabou duro di 
ImpactHub, specialmente Sra. Mary-Ann Falconi y Sr. Alberto 
Perret Gentil, Camara di Comercio, Universidad di Aruba, 


Setar y WEB Aruba, e proyecto aki no lo tabata posibel. 
P’esey, den nomber di e Gobierno di Aruba, mi kier gradici 
boso pa realisa e proyecto aki.” 


Finalmente, Minister Wever a desea hopi suerte y exito na 
tur participante, adicionando cu el a ta hopi entusiasma pa 
mira e tur e pitchnan. 


Ministerio di Asuntonan Economico ta forma 
parti di e Proyecto Ostad 200 Incubator 

DESDE 2019 131 a incorpora un Conseho Hubenil den 
e organisacion. E Conseho Hubenil di 131 su tarea ta pa 
primeramente duna conseho solicita y no solicita n’e organ- 
isacion. Tambe nan ta duna conseho ariba proyectonan di 
131, prome cu nan ser implementa. E Conseho Hubenil di 
131 ta duna e organisacion un bista cu precision di kico ta 
tumando luga bao di mucha y hoben y pakico. 


E Conseho Hubenil ta consisti di 5 hoben, mucha muhe y 
mucha homber, entre e edad nan di 11 pa 24 aña. E personal 
di 131 ta den contacto estrecho cu e Conseho Hubenil 
p’asina aki por scucha kico segun nan t’e preocupacion y 
problemanan bao di nos mucha y hobennan. 


Tambe e Conseho Hubenil ta ricibi diferente training for di 
131 p’asina aki nan tin mas conocemento tocante diferente 
sector y asina ekipa nan miho. Pa duna nan mas conoce- 
mento di e sector social, educacion y husticia, ta organisa 
diferente bishita na instancianan pa nan. 


Ariba 8 di mei ultimo e Conseho Hubenil a haci un bishita na 
Formacion Social na Mariniers Kazerne Savaneta. Intencion 
di e bishita tawata p’e Conseho Hubenil di 131 por haya 
un bista di kico e hobennan cu ta participa na Formacion 
Social ta ricibi durante e temporada cu nan ta participa n’e 
proyecto. Con e hobennan ta experiencia Formacion Social 
y kico nan a siña durante nan temporada den Formacion 
Social. 


E Conseho Hubenil di 131 a ser ricibi p’e coordinador, e 
trahado social, e grupo di hobennan femenino y e grupo 
di hobennan masculino. Primeramente e coordinador a 
duna un presentacion tocante formacion social n’e Conseho 
Hubenil. 
Despues e grupo di hobennan femenino y masculino a 
comparti nan experiencia di e proyecto cu e Conseho 
Hubenil. E Conseho Hubenil tambe a haya e oportunidad pa 
haci pregunta n’e hobennan. 
E Conseho Hubenil a keda masha contento di por a ricibi 
informacion tocante Formacion Social. Tambe nan a keda 
impresiona di scucha di e hobennan con cambionan positivo 
a tuma luga den nan bida despues di nan participacion na 
Formacion Social. 


131 y e Conseho Hubenil di 131 kier a gradici Formacion 
Social y e hobennan pa ricibi nos y pa informacion comparti. 


E Conseho Hubenil di 131 por ser incorpora den 131 danki 
na sosten di Setar N.V, Aruba Airport Authority N.V. y The 
Salamander Group. 


Pa mas informacion tocante e Conseho Hubenil di 131 
por tuma contacto via nos website: 131.aw, Instagram: 
Instagram: 131aruba, facebook: https://www.facebook. 
com/aruba.131, e-mail: 131aruba@gmail.com of telefon 
5886138/ 5884011. 


Conseho Hubenil di 131 a bishita Formacion Social 

DIA 22 di mei ta celebra e Dia Mundial di Pac-Man, un fecha 
special pa honra un di e videogames mas iconico y revolu- 
cionario di historia. Pac-Man, crea p’e diseñador di video- 
games Hapones, Toru Iwatani, a wordo lansa riba mercado 
Mericano dia 22 di mei 1980 p’e compania Namco. Desde su 
lansamento, Pac-Man no solamente a converti den un exito 
inmediato, sino cu tambe a transforma den un fenomeno 
cultural na nivel mundial, lagando un marca imborabel den 
e industria di videogames. 


Un fenomeno mundial 
Pac-Man a revoluciona e industria di videogames cu su 
innovador diseño y “hungabilidad”. Cu diferencia di hopi 
videogames di e epoca cu ta enfoca riba tematica di guera 
of deporte, Pac-Man a introduci un concepto completa- 
mente nobo: un personahe cu ta nabega door di un laber- 
into (maze), comiendo punta y evitando spirito. E enfoke 
simpel aki pero adictivo a haci cu e wega tabata accesibel y 
atractivo pa un audiencia amplio, incluyendo hende muhe y 
hende cu no sa hunga videogames. 


Exito Comercial y Record Guinness 
E popularidad di Pac-Man tabata inmediato y duradero. 
No solamente e tabata un exito den e sala di wega (video 
arcade), sino cu tambe a converti den un icono cultural. E 
wega a obtene e Record Guinness como e videogame arcade 
mas exitoso di tur tempo, cu un total di 293,822 mashin 
bendi entre 1980 y 1987. E record aki ta un testimonio di 
e enorme aceptacion y cariño cu e wega a ricibi di varios 
generacion di hungado rond mundo. 


Impacto Cultural y legado 
Pac-Man no solamente a domina e salanan di wega arcade, 
sino cu tambe tabatin un impacto significativo den e cultura 
popular. E personahe di Pac-Man a converti den un figura 
reconocibel rond mundo, apareciendo den serie di televi- 
sion, pelicula, musica y un variedad amplio di producto di 
merchandising. E famoso “cancion di Pac-Man” y e carac- 
teristico zonido di wega ta reconoci al instante pa persona 


di tur edad. 


E diseño di e personahenan y e mecanicanan di wega di 
Pac-Man a inspira un sin fin di creador den e industria di 
videogames. Su influencia por mira den hopi wega moderno 
cu nan a adopta y adapta su enfoke di “hungabilidad” simpel 
pero desafiante. 


Celebracion di Dia Mundial di Pac-Man 
Dia Mundial di Pac-Man ta un oportunidad pa celebra e lgado 
di e clasico wega aki y su impacto duradero den e cultura y 
industria di videogames. Riba e fecha aki, e fanaticonan di 
tur edad ta recorda y ta rindi homenahe na Pac-Man, un 
pionero berdadero den e universo di videogames. E cele- 
bracion por inclui for di torneo di Pac-Man te na evento 
tematico, exposicion y maraton di wega. 


E rednan social tambe ta hunga un papel importante den 
e celebracionnan, cu hungado compartiendo nan recuerdo 
y logro den e wega, como tambe fan art y tributo creativo 
na e perosnahe di Pac-Man. Algun empresa di videogames 
y plataforma online tambe ta probecha e ocasion pa ofrece 
descuento den wega relaciona of lansa contenido special 
conmemorativo. 


Innovacion y adaptacion moderno 
A lo largo di e añanan, Pac-Man a wordo adapta y reinventa 
riba multiple plataforma, for di console domestico te na 
celular. Version moderno di e wega a introduci reto nobo 
y game-mode manteniendo e esencia original di Pac-Man 
bibo, mientras cu ta atrae generacion nobo di hungado. 


Resumiendo, Dia Mundial di Pac-Man ta celebra no sola- 
mente e historia di un wega revolucionario, sino tambe su 
impacto continuo den e industria di entretenimento digital. 
Pac-Man ta sigui ta un simbolo di innovacion, creatividad y 
diversion atemporal, recordando nos con un simpel wega 
por trascende den tempo y sigui inspira hungado y creador 
igual. 


Feliz Dia Mundial di Pack-Man 


Celebrando e icono inmortal di videogames 

BIDA ta un biahe increibel y mientras 
cu nos ta embehece, nos ta experi- 
menta un multitud di cambio, special- 
mente den nos bida intimo. 


E cambionan aki ta forma parti di nos 
bunita evolucion y ta brinda nos e 
oportunidad di brasa horizonte nobo 
cu e brasanan habri. Na luga di teme 
loke futuro tin pa nos, nos lo trans- 
forma e cambionan aki den catalisado 
pa un etapa di bida mas vibrante, pleno 
y stimulante. 


Cambio fisico: recuperando vitalidad 
Cu e paso di aña, nos curpa lo trans- 
forma naturalmente. Pa algun esaki por 
nifica un cambio den e funcion sexual. 


Ta esencial recorda cu e cambionan 
aki no ta obstaculo, sino stupi. Door di 
acepta e transformacion aki y busca 
orientacion medico ora cu ta nece- 
sario, nos por haya forma nobo di 
experimenta placer y conexion. 


Libdo: Redescubriendo deseo 
Nos deseonan por fluctua cu tempo. 
Acepta e variacionnan aki ta un parti 
integral di e biahe. Explora e profund- 
idad di bo deseonan, comunica abier- 
tamente cu bo pareha y haya manera 
di rebiba e chispa cu bo tin paden. 
Corda, e deseo ta un forsa dinamica cu 
por wordo rebiba. 


Crecemento emocional y 
mental: Construyendo confiansa 
Mientras cu nos ta embehece, hopi di 
nos ta bira mas sigur y comodo cu nos 
mes. Uza nos confiansa na bo fabor. 
Confiansa ta un afrodisiaco cu por 
mehora bo bida intimo. Reconoce e 
beyesa di bo biahe y e sabiduria cu ta 
bin cu ne. 


Salud y Bienestar: 
Priorisando autocuido 
Pa continua disfrutando di un bida 
sexual satisfactorio, ta crucial priorisa 
bo salud. Mantene un estilo di bida 


balansa a traves di ehercicio, un dieta 
nutritivo y e maneho di stress. Corda 
cu bo salud ta un activo invaluabel den 
bo caminda pa un bida intimo vibrante 
y satisfactorio. 


Comunicacion: Fortaleciendo vinculo 
Comunicacion habri y honesto cu bo 
pareha ta primordial. Comparti bo 
deseo, preocupacion y necesidad. E 
fortalesa di un relacion hopi biaha ta 
pone na prueba y ta profundisa cu tal 
combersacion. Hunto, boso por nabega 
e cambionan y explora forma nobo di 
intimidad. 


Relacion intimo safe: 
Eleccion empoderado 
Proteha bo salud sexual ta sigui ta 
un prioridad. Sigui practica ‘safe sex’ 
pa proteha bo mes contra infeccion 
di transmision sexual. Condom y test 
regular ta esencial pa garantisa cu 
bo experiencianan intimo ta sigur y 
placentero. 


Descubre horizonte nobo despues di 50 

DIABIERNA tardi profesionalnan di DVG a duna 
presentacion di e resultadonan di e encuesta 
STEPS2023. E investigacion aki tawata bou 
encargo di Departamento di Salud Publico (DVG) 
y supervisa pa Pan American Health Organisation 
(PAHO). Un total di 5.120 hogar a keda selec- 
ciona, di cual 53% a participa. DVG a finalisa e 
reporte y e analisis di e data haci conhunto cu 
PAHO y CBS Aruba. 


Algun dato cu sigur a impacta ta: 
• 78% di nos poblacion tin sobrepeso, di cual 
casi mita esta un 46% ta sufri di obesidad. 
• 24% di nos poblacion ta sufri di high blood 
pressure, di cual un 9% ta hobennan entre 18-29 
aña di edad. 
• 38% di e populacion ta na riesgo pa haya un 
malesa cronico. 


E cifranan aki di nos comunidad, ta repre- 
senta un reto significativo pa salud y bienestar 
di Aruba su poblacion. Sinembargo, cu esfuer- 
sonan conhunto y accion colectivo, esaki ta un 
reto cu lo por ser supera. 


For di encuesta tambe a sali informacion cu 
Aruba su poblacion ta uno cu ta consumi alcohol 
excesivo, maske cu nos poblacion no ta uno cu 
ta huma hopi, e uzo di vape ta creciendo bou di 
nos hobennan. Nos comunidad no ta come sufi- 
ciente fruta y/of berdura conforme World Health 
Organization (WHO) su criterio. 
Ministerio di Salud Publico hunto cu DVG ta 
implementando strategianan comprensivo cu 
ta trata e causanan fundamental di obesidad y 
ta duna poder na individuonan pa tuma decisi- 
onnan pa un bida mas saludabel. 


Resultadonan di e encuesta STEPS2023 a keda presenta 

ORA diversidad biologico, of biodiversidad pa corto, tin un prob- 
lema, humanidad tin un problema. Diversidad biologico frecuente- 
mente ta ser comprende den termino di e variedad amplio di especie 
vegetal, animal y micro-organismo, pero tambe ta inclui e diferenci- 
anan den cada especie mes, por ehempel e variacionnan den cultivo 
y animal di cria, y e variedad di ecosistema (lago, boske, desierto, 
paisahenan agricola) cu ta alberga multiple tipo di interaccion entre 
nan especienan presente (humano, mata, animal, micro-organismo). 


Recursonan di diversidad biologico t’e pilarnan riba cual nos ta 
construi civilisacionnan. Pisca ta provee 20 porciento di tur proteina 
animal pa mas o menos 3 biyon hende. Mas cu 80 porciento di e 
dieta di ser humano ta consisti di producto deriva di planta (cultivo). 
Casi 80 porciento di hende bibando den areanan rural den paisnan 
den desaroyo ta depende di medicina tradicional deriva di planta y 
yerba pa nan cuido medico basico. 


Pero perdida di biodiversidad ta menasa nos tur, incluso nos salud. 
A ser comproba cu perdida di biodiversidad por causa un expansion 
di zoonoses, malesanan transmiti di animal pa ser humano, mien- 
tras cu di otro banda, si nos mantene biodiversidad intacto, esaki 
ta ofrece herment excelente pa lucha contra pandemianan manera 
causa pa corona-virus. 
Nacionnan Uni a proclama 22 di mei como Dia Internacional di 
Diversidad Biologico pa aumenta e comprension di y conscienti- 
sacion pa temanan di diversidad biologico. 


E TEMA PA 2024: BIRA PARTI DI E PLAN DI BIODIVERSIDAD 
Na december 2022 a adopta e Framework Mundial di Biodiversidad 
di Kunming-Montreal tambe conoci como e Plan di Biodiversidad 
(“Biodiversity Plan”), un acuerdo historico cu ta fiha meta y medida 
concreto pa para y reverti e perdida di diversidad biologico pa 2050. 
P’e rason aki a scoge como tema pa 2024 pa Dia Internacional di 
Diversidad Biologico “Bira parti di e Plan di Biodiversidad” (Be part 
of the Plan). 


E tema ta haci un yamada pa accion na gobiernonan, pueblonan 
indigena, comunidadnan local, NGOs, legisladonan, comercio, indu- 
stria y ciudadanonan pa colabora activamente den e implementa- 
cion di e Plan di Biodiversidad, comparti nan contribucionnan y haci 
un compromiso cu e causa di e Plan. Tur hende tin un papel pa 
hunga den esaki y p’esey por ta #PartiDiEPlan” (#PartOfThePlan”). 


MENSAHE DI ANTONIO GUTERRES, 
SECRETARIO GENERAL NACIONNAN UNI 
E red di diversidad biologico compleho ta sostene tur bida terrestre. 
No obstante e red aki ta desintegrando c’un paso alarmante, y ta 
humanidad tin e culpa. 
Nos ta contaminando tera, oceannan y tur awa dushi cu substanci- 
anan toxico, ruinando paisahe y ecosistema y causando disrupcion 
y alteracion di nos precioso clima cu emision di gasnan cu efecto 
invernadero. 
Decima y caba cu biodiversidad ta perhudicial pa desaroyo sostenibel 
den e presente y ta crea un futuro peligroso y incierto. 
E Framework Mundial di Biodiversidad di Kunming-Montreal ta habri 


un caminda pa anula e perdidanan y restaura biodiversidad y, na 
mes momento, crea empleo, promove resiliencia y impulsa desaroyo 
sostenibel. 


Gobiernonan mester hiba e iniciativa, pero, manera e lema di e aña 
aki di Dia Internacional di Diversidad Biologico ta bisa nos, nos tur 
ta forma “parti di e Plan” y nos tur tin un papel pa hunga. 
Pueblonan indigena, empresanan, institucionnan financiero, auto- 
ridadnan local y regional, sociedad civil, hende muhe, hubentud y 
e mundo academico tin cu colabora cu otro para balora, proteha y 
restaura biodiversidad di un manera cu ta sali beneficioso pa un y 
tur. 


Riba e Dia Internacional di Diversidad Biologico, laga nos haci e 
compromiso pa forma parti di e Plan. Y laga nos actua cu urgencia 
pa pone biodiversidad riba e caminda pa recuperacion. Y cu mira 
p’e 16ª reunion di e Conferencia di Partidonan den e Convenio 
di Diversidad Biologico, cu ta ser teni na october 2024, laga nos 
aumenta e ambicion pa proteha e Planeta y crea un futuro mas 
sostenibel pa un y tur. 


SITUACION DI BIODIVERSIDAD NA ARUBA 
Na 2009 Rainbow Warriors Core Foundation a acerca Nacionnan Uni, 
specificamente e Secretariado di e Convenio pa Diversidad Biologico 
na Montreal pa por haci un prefeasability study p’e herment conoci 
como National Biodiversity Strategy and Action Plan (NBSAP). 


Comokiera cu NBSAP ta un instrumento di maneho nacional cu tipi- 
camente ta ser formula dor di agencianan gubernamental cu partici- 
pacion di tur partidonan interesa (stakeholders), a acerca Ministerio 
di Asuntonan Exterior di Holanda cu den colaboracion di Conseho 
di Ministro na Aruba a acerca e Secretariado di dicho Convenio na 
Montreal. 
Na final esaki a conduci na Rainbow Warriors Core Foundation haya 
luz berde na 2010 pa por haci e trabou aki como instancia pafo di 
Gobierno y e Secretario General na 2010, esta Ahmed Djoghlaf a 
asigna e Senior Programme Officer, na 2010, David Cooper como 
liaison. 


Desafortudamente e estudio no por a ser haci debidamente comok- 
iera cu e eliminacion di Antia Hulandes na 2010 a haci imposibel 
obtene dato di Antia Hulandes, indispensabel p’e contexto regional 
p’e estudio aki y na Aruba a confronta un actitud di no-coopera- 
cion di varios entidad gubernamental, entre otro di Parke Nacional 
Arikok. 


Anno 2024, Directie Natuur en Milieu a anuncia cu a inicia cu e plan 
pa bin c’un National Biodiversity Strategy and Action Plan pa cual a 
contrata WynstraGudde como consehero pa crea e instrumento aki. 


Nos ta sigur cu nos lo crea un NBSAP pa Aruba efectivo y nos por 
conta c’un sosten extra p’esaki di parti di Rainbow Warriors Core 
Foundation, ya cu e liaison asigna na 2010 pa nos organisacion t’e 
actual Secretario General Interino na Montreal, esta e mesun David 
Cooper. 


Eight To Eight, Because Our Planet Can’t Wait Campaign 


Awe ta Dia Internacional di Diversidad Biologico 

E aña escolar aki a habri un klas creativo y expresivo (e 
proyecto: “Expresa bo mes” a keda financia pa AAA). E 
alumnonan di Scol Dun’un man, parti di Stichting Voor 
Verstandelijk Gehandicapten -SVGA, ta haya les for di un 
maestra. Tur klas ta haya 3 les pa siman den e diferente 
materia: interpersonal, arte expresivo y arte visual den e 
klas specialmente prepara pa esaki. 


E maestra, Tarah Terhorst, ta duna lesnan pa e desaroyo 
social y emocional, manera lesnan di regulacion propio y 
lesnan di felicidad (con ta logra esaki). Lesnan di arte visual, 
caminda e alumnonan ta experimenta cu diferente tecnica y 
material y ta stimula expresion liber. Den e lesnan di baile y 
movecion ta motiva e alumnonan pa move uzando diferente 
material. Mediante e lesnan ta stimula e expresion liber, 
emocion, imaginacion y creatividad. 


Scol Dun’un man kier duna su alumnonan un programa mas 
amplio e siguiente aña escolar 2024-2025. Ta trata di un 
programa desaroya e resiliencia y drama. 
Tarah Terhorst a bay Hulanda pa bira un trainer di Rots&Water. 
AFAS Foundation a financia e training aki pa e alumnonan 
por siña con pa defende nan mes. 


Pa lesnan di drama Tarah a cuminsa un colaboracion cu 
Jeugdtheaterschool Zuid Oost (JTSZO) na Amsterdam. Den 
maart 2024, e la bay Hulanda pa haya experiencia cu e 
metodo di opentheater na diferente scolnan di enseñansa 
special. CEDE Aruba a haci e proyecto aki posibel y a financia 
e materialnan necesario pa stimula teatro. E metodo aki ta 
trata di teatro sin palabra, e lesnan ta no verbal. E musica y 
e atributonan ta guia e proceso. E metanan di e metodo di 
teatro aki ta pa crea placer, contacto y conexion. E ta special- 
mente desaroya pa mucha y hoben cu necesidadnan special. 


Despues di e bishita na Hulanda, lider di proyecto di JTSZO, 
Emese van der Steen, a bin Aruba pa guia Tarah Terhorst. 
Durante un siman Tarah a haya guia di Emese durante e 
lesnan di drama cu su alumnonan di scol. 


Emese a duna un workshop pa e interesadonan cu ta traha 
cu muchanan of hende special. Asina mas trahadonan di 
SVGA, maestronan di scol special y mas muchanan na Aruba 
por haya e oportunidad pa experencia e forma di teatro aki. 


Tarah y Emese a duna e lesnan di teatro na e alumnonan di 
Scol Caiquetio, e studiante di Fundacion Muchila Creativo y 
e hubentud/adultonan di Man na Obra (SVGA). Un colabora- 
cion hopi exitoso. 


Na nomber di Scol Dun’un man, masha danki pa e opor- 
tunidad pa crea mas creatividad, placer y desaroyo pa nos 
muchanan special. 


SVGA 


Scol dun’un man 

DIALUNA atardi 20 di mei a tuma luga e aper- 
tura di e Monumento Maria Convent unda ta situa 
e Facultad di Sustainable Island Solutions through 
Science, Technology and Mathematics (SISSTEM) 
di Universidad di Aruba. 


Prome Minister Evelyn Wever-Croes durante e 
apertura a splica un poco di e edificio aki. E edificio 
a ser construi na aña 1920 como convento p’e 
soeurnan Dominicanessen di Voorschoten cu a 
muda di Hulanda pa Aruba. Na aña 1946 e prome 
piedra p’e Kapel di e convento a wordo poni y den 
añanan 50 tawatin mas o menos 23 soeur bibando 
den e convento aki. E convento a wordo cera den 
añanan 80 y a wordo pasa pa Gobierno di Aruba. 


E edificio a wordo bandona hopi aña pasa y awo a 
wordo totalmente restaura den su gloria original 
na un forma hopi bunita. E mandatario ta remarca 
cu si bo no conoce bo historia bo no por tin un 
futuro y cu e restauracion di e edificio aki bo por 
weita con nos ta duna balor na partinan impor- 
tante di nos historia pero con esey tambe tin rol den 
nos futuro pasobra aki n’e facultad di SISSTEM, e 
hobennan ta bin busca e conocemento riba e area 
di tecnologia cua t’e trabounan di futuro. 


E Facultad di Tecnologia di UA ta existi 5 aña caba 
y el a prueba di ta exitoso ya cu tin varios graduado 
caba y por remarca cu e prome graduado tawata 
un studiante femenino. Otro echo resaltante ta cu 
otro siman ta bay tin un studiante cu lo keda cla cu 
su PhD, cu t’e nivel academico di mas halto cu por 
logra cu ta algo hopi grandi. 
E facultad aki tambe ta trece studiantenan di 
exterior, asina exportando conocemento cua t’e 
Economia di Conocemento cu sigur ta di impor- 
tancia pa Aruba. Tambe pronto e edificio di e 
facultad aki ta bay tin su propio laboratorio cu ta 
bay ta un di e joyanan den Caribe. 


“Pabien Aruba, pabien na Universidad di Aruba. 
Ta bon pa bisa cu no ta Gobierno a inverti den 
e proyecto aki, esaki t’e 13.6 miyon cu Aruba a 
haya di Union Europeo p’e proyecto aki. Manera 
cu e Embahador di Union Europeo a declara den 
su discurso cu ainda no ta cla ya cu awo ta bay 
cuminsa inverti e otro 14 miyon cu Aruba a haya, 
den e E-Government, y mi ta sigur cu esey tambe 
ta bay ta un joya di proyecto”, Prome Minister a 
expresa. 


Prome Minister a acudi n’e apertura di Monumento Maria Convent 

EMBAHADOR 
di 
Alemania 
na 
Hulanda dr. Cyrill Jean Nunn a tene 
un koffiemorgen na su residencia na 
ocasion di bishita di Consul Honorario 
di Alemania na Aruba Landa Henriquez. 
Pa e encuentro aki embahador Nunn 
a invita Minister Plenipotenciario di 
Aruba mr. Ady Thijsen. 


Durante di e combersacion a papia riba 
diferente tema actual pa loke ta toca 
Aruba y a mira unda por busca coop- 
eracion cu Alemania. Un ehempel ta e 
transicion di energia riba cual tereno 
Alemania tin hopi experencia. Tambe 
a papia riba turismo for di Alemania 
pa Aruba. Embahador Nunn a bisa cu 
Lufthansa tabata interesa pa bula pa 
Aruba, pero a bin Covid. 


Ta bon pa sondea con e situacion actual 
ta. Pa loke ta turismo minister Thijsen a 
bisa cu e sector ta enfrentando retonan 
grandi pa haya suficiente personal. 
Sigur mirando cu algun hotel grandi 
manera St. Regis, Iberostar y Secrets 
hotel lo habri den transcurso di e aña 
aki of na comienso di otro aña. 


Embahador Nunn a bisa cu e ta 
dispuesto na yuda habri porta pa 
Aruba y brinda oportunidad pa desa- 
royo di Aruba. Un partner segun emba- 
hador Nunn cu por ta hopi importante 
den esaki ta e Camara di Comercio 
Hulanda-Alemania. Aruba lo mester 
duna di conoce riba cual tereno nan 
ta busca asistencia of cooperacion y e 
Camara di Comercio Hulanda-Alemania 
por busca cual compania lo por brinda 
esaki. Y esaki segun embahador Nunn 
no ta costa Aruba ningun cen. 


A papia tambe riba e futuro di e 
refineria, 
transicion 
na 
energia 
duradero y exportacion di produc- 


tonan di Aruba. Minister Thijsen a 
bisa pa loke ta exportacion, tambe lo 
mester stimula companianan Arubiano 
– cu tin un bon producto – con nan por 
expande nan mercado pa por ehempel 
Europa. Productonan cu ta netamente 
Arubiano por drenta Europa sin invoer- 
rechten. 


Señora Landa Henriquez a pidi atencion 
pa e situacion di centro di Oranjestad. 
Cu lo mester bin mas iniciativa pa 
rebiba e centro di nos capital. Den 


centro di Oranjestad, segun señora 
Henriquez, lo mester bin un combina- 
cion di vivienda cu tiendanan y luganan 
di horeca. Esaki lo mester ta atractivo 
pa tanto e turista como e habitantenan 
di Oranjestad, asina señora Henriquez 
a bisa. 


Minister Thijsen a gradici emba- 
hador Nunn pa e bunita recepcion y 
tambe cu a papia riba maneranan cu 
por conduci na mehora e cooperacion 
entre Alemania y Aruba. 


Minister Thijsen di bishita cerca 
embahador di Alemania na Hulanda 


Potretnan cortesia Arubahuis 

Sinceramente, Pastor Marcel Balootje 


Fortaleza pa Famia 


MIENTRAS cu nos ta na bida semper e berdad di e 
Palabra di Dios, lo keda hala nos atencion, pa asina trece 
conviccion y arepentimento, pa nos confesa nos pica, 
entrega nos bida na Cristo Hesus y aparta for di pica y 
no biba mas bao di condenacion, pasobra pica ya no tin 
dominio mas riba nos (Romanonan 8:28 y Romanonan 
6:14). 


Cada biaha cu un persona ta sinti su mes husga, ofendi, 
discrimina, pa motibo di e palabra di Dios, esey ta nifica 
cu e mentira di diabel cu ta ocupa su mente, y ta pone 
biba contra di e palabra di Dios, a yega na un nivel hopi 
halto cu e por destrui e persona. 


E asunto aki ta hopi mas serio cu hende ta kere, y cu cada 
dia nos ta mira con hende ta cay: 


• Ora bo bisa un persona cu ta casa cu e no por tin mas 
muhe of homber den su bida, hopi no kier scucha, pasobra 
nan ta bao di dominio di e enemigo, cual a haci nan ciego 
p’e berdad. 


• Hendenan cu ta uza droga ta busca tur sorto di excuus, 
hunga comedia, inventa mentira, pa permanece den adic- 
cion, pero nos tur sa cu ta malicia di diablo y un hende 
mester di Cristo Hesus pa liber’e di adiccion. 


• Mas cla si bo papia mundialmente di homosexualismo 
y lesbianismo y tur e actividadnan cu tin rond di esey, 
hende lo tuma bo na malo, pasobra e palabra di Dios a 
bira ofensivo pa nan, no ta cumbini nan scucha y obedece 
e palabra di Dios, pasobra e palabra di Dios t’e berdad y 
berdad semper a repende mentira, pero nan tur mester di 
salbacion. 


• Cuanto mayor no ta man na cabes, no por drumi anochi, 
no tin trankilidad na trabao, cada rato tin cu yama yiu cu 
video call pa wak na unda e mucha ta. 
Merdia nan ta para como prome auto dilanti di scol, pa 
asina muchanan di otro gang no bringa cu nan yiu. 
Aki nan tambe nos por mira con e mentira di diabel ta 
afecta hubentud, pa cana cu arma, pa bringa, pero nan 
no kier tende e palabra di Dios, pasobra e ta ofensivo, y 
palabra di Dios ta coregi nan, nan kier bay tur caminda, 
pero nan no kier bishita cas, di Dios. 


• Pasobra ki probecho un hende tin, si e gana henter 


mundo y perde su alma? Pasobra kico un hende lo duna a 
cambio di su alma? 
Pasobra ken cu tin berguensa di Mi y di Mi palabranan, den 
e generacion adulterio y pecaminoso aki, e Yiu di hende 
tambe lo tin di dje, ora E bin den e gloria di Su Tata hunto 
cu e angelnan santo (Marco 8:35-38) 


Laga nos compronde awor dicon bijbel ta bisa cu perse- 
verancia nos lo gana nos alma, (Lucas 21:22) 


Dicon Cristo Hesus ta yame e diabel tata di mentira, 
pasobra for di principio e a gaña y tambe nos lo realisa 
locual Dios ta bisa nos den Galationan 5:19-21 ta extrema- 
mente importante pa nos bida den Cristo Hesus. 


P’esey e palabra ta bisa nos cu Cristo Hesus ta bin 
busca su pueblo, esey ta nifica cu for di e poblacion di 
henter mundo e ta bin saca esnan cu berdaderamente 
nan curason ta pertenece na dj’E, pasobra Señor conoce 
esnan cu ta di dje. 


Den Daniel 4:26 Daniel ta splica rey Nabucodonosor cu 
e por ta sigur di su reino, despues cu e rey reconoce cu 
Cielo ta goberna. 


Ken ta goberna bo bida awe? 


Ora mentira ta goberna bida di hende, berdad ta bira un ofensa 

MEDIATECA escolar ta duna servicio 
na scolnan. Meta principal ta pa yuda 
scol, maestro y educadornan pa duna 
mucha acceso na buki pa nan por desa- 
roya nan habilidad di lesamento como 
herment pa compronde texto y como 
pasatempo. 


Biblioteca ta percura pa tin un colec- 
cion di buki na scol mes y tambe den 
klas. Biblioteca ta fia buki di diferente 
nivel na scol y klas, for di kleuter te cu 
ciclo basico. E enfasis ta riba e herment 
pa sostene educacion y promove e 
placer di lesamento cerca e muchanan. 
Tambe nos ta yuda mantene e colec- 
cion actualisa y den bon estado. 


Ta ofrece diferente tipo di coleccion: 
• Wisselcollectie: 10 buki pa un luna 
• Projectcollectie: 15 buki tocante di un 
tema specifico 
• Klassenbibliotheek: 30-45 buki pa un 
periodo di 3 pa 6 luna 


Mediateca escolar ta mantene un 
bon cooperacion y comunicacion cu 
scolnan. Na 2023 a haci un inventari- 
sacion bou 70 scol basico. 31 ta indica 
cu nan tin un biblioteca escolar activo. 


Tin 13 scol cu tin un biblioteca pero no 
ta activo awor aki. 23 scol tin un colec- 
cion di buki den klas. 12 scol ta prepa- 
rando pa habri un biblioteca. 27 scol 
no tin biblioteca. 7 scol no a participa 
na e inventarisacion preliminario aki. 
Total di scolnan cu no tin un biblioteca 
escolar ta 39. 


Por lesa mas di nos servicio aki. Scol 
of docente cu ta busca sosten pa 
medio di un coleccion di buki por tuma 
contacto libremente cu Mediateca 
escolar. Biblioteca Nacional Aruba su 
seccion Mediateca Escolar ta na George 
Madurostraat # 13 of pa mas infor- 
macion por yama # 528 1500 y #528 
1530 of e-mail sra. Valerie Figaroa na 
valerie@bna.aw 


Habri portanan santu pa mi, 
mi ke drenta y alabá Señor. 
Ata e porta di Señor akí, 
tur e fielnan ta pasa den dje. 
Mi t’alabá bo pasobra B’a skucha mi, 
pasobra B’a manda mi salbashon. 
Salmo 118: 19-20-21 


Cu dolor na nos curason, nos ta participa 
fayecimento di nos ser stima: 


Sr. vdo. Aloisio 
Koolman 
Cariñosamente yama “Wichi, Mo-dje” 
*17-03-1933 - †17-05-2024 


Acto di entiero lo wordo anuncia despues 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Enige zoon van Willem en Henriette 
Hoogenbergen 


Willem F.H. 
Hoogenbergen 
Beter bekend als “Boy of The Flying dutchman” 
*16-11-1925 - †16-05-2024 


Namens: 
Echtgenote: 
Blanca Hoogenbergen-Bernal 


Kinderen op Aruba: 
Lilia Hoogenbergen en Johan Osorio Lopez 
Gregory Hoogenbergen 
Carlos en Sandra Rubiano 


Kinderen in het buitenland: 
Jimmy Hoogenbergen en familie 
Jenny Hoogenbergen en familie 
Jerry Hoogenbergen en familie 
Fanny Hoogenbergen en familie 


Kleinkinderen op Aruba: 
Brandon, Bella Elisa en Dante 
Hayley, Bastian en Kayro 
Carlos Andres en Sebastian 
Kleinkinderen en achter kleinkinderen in het 
buitenland 


Nichten en neef op Aruba: 
Vanessa Hollander en familie 
Carlyn Daou Hollander en familie 
Juan en Betty Rodriguez en familie 


Al zijn andere lieve nichten en neven met wie hij van 
het leven heeft genoten. 
Ex-collega’s van Universidad di Aruba, Amigoe di 
Aruba, De Telegraaf en Algemeen Dagblad. 


Andere familieleden: Hoogenbergen, Bernal, 
Hollander, Kooyman en anderen op Aruba, Curaçao, 
Nederland, Verenigde Staten en Colombia. 


U wordt hierbij uitgenodigd voor de afscheid die 
plaats zal vinden op 22 mei 2024 van 7 uur tot 9 uur 
‘s avonds te Aurora Funeral Home. Crematie neemt 
plaats daarna in besloten kring. 


Als we jullie in ons verdriet vergeten zijn, onze excuses 
hiervoor. 


Mediateca escolar, un servicio pa scol 

Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason, nos ta participa 
fayecimento di nos ser stima: 


Sra. Sharon F. 
Angela-Spong 
Cariñosamente yama “Sharontje” 
*16-09-1970 - †17-05-2024 


Na nomber di su: 
Casa: 
Marciano (Juni) Angela 


Yiunan: 
Genieve Angela 
Valentino Angela 


Nieta: 
Ansély Perez 


Mama: 
Astrid Marselia 


Tata: 
Henk Spong 


Rumannan: 
Lianne Spong Cordero y yiunan 
Estephano Spong 
Hendry Spong 


Swa y Cuñanan: 
Rollyn y Roosje Angela y famia 
Melvin Cordero 


Jerno: Anson Perez 


Nuera: Alexandra Toppenberg 


Tio y tantanan: 
Donald Marselia y famia 
Judine Slijger y famia 
Glenn Royer y famia 
Dorty Spong 
Shirley Spong 
Eric Spong 
Martha Spong 


Ademas famia, primo/a y amigo nan: 
Spong, Attaf, Gil, Marselia, Royer, Timber, Benitez, 
Lo, Boekhoudt, Carvajal, Wanga, Kock, Koolman, 
de Cuba, Hoen, Maduro, Nadal, Alders, Guerra, 
Laszo, Gonsalves, van Wijk, Toppenberg, Shew-a- 
Tjong, Panneflek 


Danki na collega y ex-colleganan di: 
- Abraham de Veer 
- Scol Soeur Juliette 
- Scol Dornasol 
- Scol Chikitin Bin Bin 
- De Schakel College 


Ta invita pa acto di condolencia y despedida 
cual lo tuma lugar na Aurora Funeral Home 
diahuebs 23 di mei 2024 di 2’or pa 4’or di atardi. 
Cremacion lo tuma lugar despues. 


Nos deseo ta pa bini bisti cu colornan alegre. 


Disculpa nos cu despues di despedida nos no por 
ricibi bishita di condolencia na cas 


Nos disculpa si nos por a lubida algun famia of 
conocir 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Simon R. 
“Rudy” Oduber 
*16 october 1936 - †21 mei 2024 


Acto di entiero lo wordo anuncia despues 


Gradicimento / Invitacion 


Na nomber di famia completo, nos ta extende 
palabranan di aprecio y gratitud na tur esnan 
cu a yama, manda mensahe via rednan social, 
manda telegram, manda flor y/of a acompaña 
nos pa dispidi di nos ser stima: 


Rolando Richard Hoek 
Mihor conoci como “Ro” of “Grandi” 


Boso muestra di atencion, bunita palabranan y 
oracionnan tabata un gran consuelo pa nos y a 
duna nos forsa pa carga nos inmenso tristesa. 
Un danki special na personal y boluntarionan 
di Hospice Atardi pa nan cuido y amor 
brinda. Na Dr. Wever, Dr. Figaroa y personal di 
Huisartsenpraktijk A.M. Wever, Dr. Torres-Rivas 
di Imsan y Dr. Kordes pa nan atencion y cuido 
medico. 


Alavez ta invita tur famia, amigonan y conocirnan 
pa Santo Sacrificio di Misa na Pro-Cathedral San 
Francisco ariba: 
Diaranson - 22 di mei 2024 pa 7’or pm 
Diahuebs - 23 di mei 2024 pa 7’or pm 
Diabierna - 24 di mei 2024 pa 7’or pm 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y 
forsa durante e tempo dificil cu e fayecimento y entiero 
di nos defunto stima: 


Cecilia 
Dabian-Geerman 
Mihor conoci como: “Chichi” 


Boso muestra di atencion ta di hopi aprecio y un 
gran sosten pa nos. Un danki na un y tur cu a manda 
carchi, krans, whatsapp, email y a hasi yamada nan 
telefonico, na Staff y personal, 
Huize Maristella, afdeling Ixoria. 
Tambe na Aurora Funeral Home 
pa cu su bon servicio y atencion. 
Boso muestra di atenshon tabata un 
gran consuelo pa nos. 


Na mes momento nos ta invita famia, bisiña-, amigo- 
y conocirnan pa compaña nos na 1 Santo Sacrificio 
di Misa na misa Inmaculada Concepcion na Sta 
Cruz; diaranson 22 di mei pa 7:00 pm 


Boso presencia ta altamente aprecia. 


Revelacion y les secara toda 
Lagrimas de sus ojos y la 
Muerte no exsistira y no abra 
Mas tristeza, ni llanto, ni dolor 
Las cosas anteriores 
han desaparecidos. 


Nos ta anuncia fayecimento di: 


Judith Margelis 
Valbuena Castillo 
*27-09-1977 - †03-05-2024 


Na nomber di su: 
Esposo: Alexander Maduro 


Papa: †Feliz Valbuena 
Mama: Maria Castillo Valbuena 


Hermano: Felix Valbuena Castillo 


Sobrinos: Felix Jose Valbuena, David Valbuena, 
Amanda Valbuena, Elyam Winterdaal 


Hjios de criansa: Ayline Maduro, Jeandree 
Maduro, Shariëne Maduro 


Suegros: Rufino y †Sheila Maduro 


Cuñanan: 
Alberto Maduro, Melissa Maduro y famia, Ryan 
Maduro, Joanny Maduro y famia 


Amigas: Nidia y Edward Wolter y famia, Amira 
y Elmiro Winterdaal y famia, Gloria Cardona, 
Estefani Arenas, Daisy y Michael Mungra y famia, 
Fidelig Salcedo Vega, Mena, Julia, Shamira Thiel 
y famia, Jairo y †Indira van der Linden y famia, 
Andrea Castro, Yolibeth Monterosa 


Famia: Valbuena, Maduro, Croes, Ourier, Statuis, 
van der Linden, Wolter, Winterdaal, Polo, Arenas, 
Cardona, Thiel, Lopez, Mungra, Salcedo Vega, 
Castillo, Angela, Castro, Monterosa, Ordoñez 


Nos disculpa si den nos tristeza nos por a lubida di 
menciona un famia of conocir. 


Ta invita pa e acto di despedida cu lo tuma lugar 
diahuebs 23 di mei 2024 di 7:00 pa 9:00 pm na 
Aurora Funeral Home. Acto di cremacion ta tuma 
lugar den seno di famia. 


Diaranson, 22 Mei 2024 
AWEMainta 
OBITUARIO 
39 


“Dios ta vigila nos bida di un distancia 
ora cu e kier pa nos bin drumi 
den su dushi brazanan e ta yama 
nos bin cerca dje” 


Cu inmenso tristeza y dolor na nos curason pero 
agradecido pa tur locual e la nifica pa nos y 
conforme cu boluntad di Dios nos ta anuncia cu 
a bai den “Reino di Señor 
nos estimada casa - mama - wela - ruman - tanta 
- 
Sra. Juana “Chicka” 
Wijshijer-Boekhout 
*21-08-1949 †15-05-2024 


Na nomber di su: 
Casa: George Johan Wijshijer 


Yiu: Shanandoa Wijshijer y Ivo Jacobs 


Nieto: Kian George Jacobs 


Rumannan: 
† Cornelis y Sylvia Boekhout 
Aida y † Chenco Harms y famia 
† Hose y † Coleta Boekhout y famia 
† Rosa Hams y famia 
Ronny Boekhout y famia 
Lidia Boekhout 
Mario Boekhout 
Violeta Willems y famia 
Modesto Werleman 


Subrinonan: 
†Johan Boekhout, †Theodoor, † Jolanda 
Boekhout y famia, Vivian Boekhout y famia, † 
Stanley Boekhout y yiu, Miquel, Jane Dirks y famia, 
† Glenda Jansen y yiu, †Mirtha, Ludy y Juan 
Maduro y famia. Michael y Fai Harms y famia, 
Marlene Harms, Eveline Harms y yiu, Maureen 
Harms y Eugene Maduro y famia. Tony y Perina 
Boekhout y famia, Jacky Leon y famia, Raquelita 
Boekhout y famia, Mario Boekhout, Sandra 
Boekhout y yiu.† Rafy Harms y famia, Jacky Harms 
y famia, Suzy y Jorge Croes y famia, Sharine y 
Clive Winterdaal y famia, Jayant Willems. 


Primanan: 
Jacky Mercera y yiu 
Agata Lampe y famia 
Francisca Werleman y famia. 
Maxima y Mario Croes y famia 
Josefa y Chai Chirino y famia. 


Cuñanan: 
Anthony Wijshijer y famia 
Jacqueline Michels y famia 
Silvia Wijshijer y famia 


Amiganan: Jane Wijshijer, Astrid Croes, Annie. 


Y demas famianan: 
Boekhout, Wijshijer, Werleman, Harms, Henriques, 
Maduro, Willems, Winterdaal, Danje, Tromp, 
Everon, Leon, Jansen, Croes, Jacobs, Mercera, 
Michels, Lampe, Chirino, Pabon y demas famia y 
conociman 


Nos ta disculpa si den nos tristeza nos a lubida 
algun nomber nan di famia. 


ta invita pa e acto di entiero cual lo tuma lugar 
Diabierna 24 di Mei 2024 di 2or pa 4or di atardi 
na Misa Inmaculada Concepcion na Santa Cruz 
y despues lo sali bai pa Santana Catholico na 
Santa Cruz (pastor de Vries). 


Despues di entiero no por ricibi bishita di 
condolencia na cas 


O, mi stimaBO, Señor, mi fortalesa! 
Señor ta mi baranca, mi forti; 
mi salbador, esey ta mi Dios, 
mi baranca pa mi sconde, mi escudo, 
mi defensa y salbacion, mi Baluarte! 


Cu inmenso tristesa na nos curason, conforme cu 
boluntad di Dios, 
y pa tur locual cu el a significa pa nos, 
ta anuncia fayecimento di nos ser stima: 


Señora vuida 
Maria Luisa 
Everon - Kelly 
Mihor conoci como: 
Oma of Chichi (Chichi di Eme) 
*18-06-1930 - †16-05-2024 


Su defunto casa: 
†Everaldo Everon 


Su yiunan: 
Maggy Everon 
Raphael & Mariana Everon-Pascual 
Rudio & Violeta Everon-Paredes 
Rosa Everon 
Merita Everon 
Robert Everon 
Elvia & Ken Peterson-Everon 


Manera su yiu: 
Ingrid Croes-Dubero y yiu Leonard 


Nieto(a)nan: 
Joanne & Jair 
Juna 
Zaida & George 
Farrah-Mia & Curtis 
Elston 
Miangela 
Gerald & Jo-Eve 
Deyon & Avi-Jace 
Giralda & Raymond 
Lisa-Andrea 


Bisanieto(a)nan: 
Sybren, Joshmar, Amika, Kaika, Jada-Lynn, Jason, 
Me’arrah, Enzo, Jared, Aylah, Jade, Wyatt, Alesso 


Tataratanietonan: 
Xia-ësha, Kaylee, Sujayler 


Sobrinanan hopi stima: 
Inchi Kelly 
Adelita Kelly 


Famia hopi stima: 
Martiza Petrocchi-Everon 
Mayra Croes-Everon 
Maria y Ivo Lacle-Smith 


Famia: 
Kelly, Everon, Rasmijn, Geerman, Booi, Pascual, 
Paredes, Tromp, Peterson, Every, Kock, Maduro, 
Vrutaal, Croes, Duinkerk, Baten, Regalis, Felten, 
Krozendijk, Winterdal, 


Primo y primanan, sobrino y sobrinanan, 
bisiñanan, demas famia y conocirnan. 


Ta invita tur famia, bisiña y conocirnan pa asisti 
na e acto di entiero cu lo tuma luga diaranson 
22 mei 2024 for di 2:00 pm te cu 4:00 pm na Misa 
Inmaculada Concepcion na Santa Cruz. 


Oportunidad pa condolencia: diamars 21 mei 
2024 for di 7:00 pm te cu 9:00 pm na Aurora 
Funeral Home. 


Mi a lucha e bon lucha, mi a core e careda te 
na fin y mi a mantene mi Fe. 
No a keda mi nada mas awor cu ricibi e 
corona di husticia cu Hesus, e hues husto, 
lo duna mi dia E bini bek. 
2 Timoteo 4:7-8 


Cu tristeza den nos curason nos ta participa 
fayecimento di nos ser stima 


Demetrio Christiaans 
“Mete” 
*22-12-1939 - †13-05-2024 


Na nomber di su: 
Sra di bida: 
Sra. Lucia Ridderstaat 


Mayornan: 
†Joannes y †Helen Christiaans-Henriquez 


Rumannan: 
Amelia Gavidia Christiaans y †Antonio Gavidia 
y yiunan 
Felicia Quandus-Christiaans y Pedro Quandus 
y yiunan 
Juan Tromp 
Aurita Tromp y Norwin Gomez y yiunan 
Secundino Tromp y Glody Tromp y yiunan 


Yiunan di criansa: 
Swinda Rasy Roy Trimon y yiunan 
Mayra Ridderstaat y Randolph Jacobs y yiunan 
Felipe Ridderstaat y Delfina Ridderstaat y 
yiunan 
Roland Ridderstaat y Avila Geerman- 
Ridderstaat y yiunan 


Comer: 
Aurora Quandus 


Ihanan: 
Hellen Tromp Gavidia 
Royce Ann Ras 


Primonan: 
Mildred y Irena Croes 
Nicolaas Christiaans na Hulanda 


Famianan: Christiaans, Gavidia, Quandus, 
Tromp, Gomez, Henriquez, Croes, Ridderstaat, 
Arrindell, Bikker, Corona, Paesch, Rojer, Kock, 
Ras, Trimon, Zievinger, Olarte, Giel, So, Flanegin, 
Kelly, Loopstok, Martina, Martinus, Geerman, 
Jacobs, Farro, Maduro, Leest 


Nos ta pidi nos disculpa si den momento di 
tristeza nos a lubida un famia. 


Condolencia: diamars 21 di mei 2024, Bubali # 
49 di 7:00 pa 9:00 pm 


Ceremondia diaranson 22 di mei 2024 na 
misa Santa Anna di 2:00 pa 4:00 pm, despues 
saliendo pa Santana catolico na Noord. 


Ta bay tin un caha di donacion pa Wit Gele 
Kruis na entrada di misa. 


Lamentabelmente nos no ta ricibi bishita na 
cas despues di ceremonia. 


Gradicimento na; Verpleegkunde Janine 
Godoy-Hooft, Verzorger Maurits Tromp, 
Ayudante Swinda Ras, Wit Gele Kruis, Dr Ham y 
secretarianan 


